USD Sudah ‘Terjaga’, Petanda Bearish Buat EUR/USD?

Data inflasi Eropah yang diterbitkan semalam dengan angka yang meningkat dijangkakan untuk menyokong pengukuhan bagi mata wang Euro.
Ini adalah disebabkan kenaikan kadar inflasi akan mendorong bank pusat untuk mengetatkan dasar monetari, justeru menguatkan lagi jangkaan untuk kenaikan kadar faedah dilaksanakan oleh European Central Bank (ECB) setelah beberapa petunjuk disampaikan sebelum ini.
Namun, kenapa harga pada carta EUR/USD gagal untuk membuat kenaikan semalam? Malah harga sebaliknya paparkan corak penurunan.
Situasi tersebut didorong oleh pengukuhan semula US dolar dengan perubahan sentimen pasaran yang kembali berisiko dengan kebimbangan pelabur terarah kepada peningkatan inflasi global.
Selain itu, komen hawkish oleh salah seorang Gabenor Federal Reserve (Fed) turut menyuntik kekuatan US dolar yang menyatakan bank pusat perlu bersedia untuk peningkatan 50 mata asas kadar faedah bagi setiap mesyuarat polisi mulai sekarang.

Disebabkan itu, harga pada carta EUR/USD telah memaparkan penurunan harian sekitar 90 pips kembali menguji paras sokongan semasa pada 1.07000.
 Setelah harga gagal melepasi zon rintangan pada 1.08000, penurunan harga di bawah paras halangan Moving Average 50 (MA50) pada rangka masa 1 jam pergerakan harga telah mencetus isyarat untuk permulaan trend bearish.
Sekiranya harga menyusur lebih rendah hari ini di bawah zon 1.07000, pergerakan harga pada trend bearish yang lebih jelas dilihat akan menuju ke zon RBS (resistance become support) pada 1.06000.
Sebaliknya jika harga berjaya mengekalkan semula momentum untuk pergerakan bullish sebelum ini, harga bakal meloncat semula dari zon 1.07000 dengan menguji zon rintangan pada 1.08000.
Kenaikan lebih tinggi melepasi zon tersebut akan mencatatkan paras ketinggian terbaru 5 minggu dan akan menjangkakan kenaikan harga bakal diteruskan lagi.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ada Tanda-Tanda Kenaikan Harga Akan Berlaku Pada Carta GBP/USD?

Corak pergerakan harga pada carta pasangan mata wang GBP/USD sedikit berubah menunjukkan kenaikan namun dilihat masih lagi dalam zon yang mendatar selepas kejatuhan ketara harga berlaku minggu lalu.
Selepas isyarat untuk menghentikan pengetatan dasar oleh Bank of England (BOE) pada mesyuarat polisi minggu lalu, Pound alami penyusutan yang ketara.
Ditambah pula dengan pengukuhan US dolar di penghujung minggu ketika laporan data pekerjaan NFP Amerika Syarikat (AS) yang diterbitkan kukuh.
Namun, mujurlah isyarat Federal Reserve (Fed) pada minggu ini sedikit kabur membuatkan momentum dagangan US dolar sedikit terjejas.

Pound terselamat dari terjerumus ke lembah lebih dalam dan mula menunjukkan kenaikan kecil pada Rabu semalam.
Namun, kenaikan harga dilihat terhalang di paras rintangan 1.21000 dan harga berlegar di bawah zon tersebut sepanjang sesi New York semalam.
 Sedikit memberikan keyakinan untuk kenaikan harga untuk berlaku adalah apabila harga sudah mula bergerak di atas paras sokongan Moving Average 50 (MA50) pada rangka masa 1 jam di carta GBP/USD tersebut.
Sekiranya kenaikan berjaya diteruskan melepasi rintangan 1.21000, harga akan mensasarkan pula untuk menuju zon tumpuan 1.22000.
Pergerakan trend bullish yang lebih jelas boleh mendorong harga mencapai semula paras 1.23000 atau ke zon rintangan 1.24000 sebelum ini.
Namun jika harga kembali susut di bawah paras 1.2000, berkemungkinan harga akan menyambung corak terjunan yang dipaparkan pada minggu lalu.
Seterusnya paras-paras tumpuan pada dagangan terdahulu seperti 1.19400 atau 1.18800 dilihat antara yang akan dituju harga pada penurunan yang diteruskan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Ahli Senat Terhadap Pelantikan Calon The Fed, Harga Emas Menyusut

Harga emas jatuh ke paras terendah dalam tempoh melebihi 2 minggu pada hari Rabu berikutan ahli daripada parti Republik lebih condong kepada John Taylor sebagai calon pengganti pengerusi The Fed.
Ahli Senat Republik mengutarakan pandangan mereka kepada Presiden Donald Trump semasa majlis makan tengah hari pada hari Selasa yang diadakan oleh Trump bagi mendapatkan pandangan mereka.
Berdasarkan sumber dipercayai, ahli Senat Republik berpendapat mereka lebih condong kepada Jerome Powell (gabenor Fed) dan John Taylor (pakar ekonomi Universiti Standford) sebagai calon pengganti pengerusi The Fed. Namun pendapat majoriti lebih condong kepada Taylor.
Taylor dilihat sebagai individu yang lebih hawkish daripada Janet Yellen.
 Menurut kenyataan Presiden Donald Trump pada hari Isnin, beliau sudah hampir membuat keputusan, siapakah yang bakal menggantikan kerusi pengerusi Fed selepas menemuduga 5 calon tersebut.
Hal ini telah mendorong peningkatan 10 tahun-hasil bon U.S keparas tertinggi sejak Mac. Peningkatan ini telah mendorong kepada penguatan U.S dolar.
Pasaran hadapan emas bagi bulan Disember di Comex NYMEX susut 0.29% kepada $1274.65 per auns setakat jam 4.30 p.m
Selain itu, faktor lain yang turut menyebabkan kejatuhan harga emas ialah pengukuhan pasaran saham U.S yang menyebabkan permintaan terhadap logam berharga berkurangan.


Aktiviti Perniagaan U.S Mengukuh Dalam Bulan Oktober

Berdasarkan laporan yang dikeluarkan pada hari ini, aktiviti perniagaan dalam sektor swasta U.S meningkat melebihi jangkaan pada bulan Oktober. Aktiviti perniagaan yang semakin kukuh menyebabkan pasaran semakin optimis terhadap ekonomi U.S.
Berdasarkan laporan, menurut kumpulan penyelidikan pasaran IHS Markit Indeks komposit tempahan pengurus (PMI) yang meliputi sektor pembuatan dan perkhidmatan meningkat kepada 55.7 pada bulan Oktober berbanding bulan lepas yang mencatat bacaan 54.8. Bacaan 55.7 merupakan bacaan tertinggi sejak Januari.
Lanjut IHS Markit PMI bagi sektor perkhidmatan, mencatat peningkatan kepada 55.9 pada bulan Oktober berbanding bulan lepas yang mencatat bacaan 55.3.
 Para penganalisis menjangkakan bacaan meningkat kepada 55.6.
Manakala PMI  bagi sektor pembuatan, meningkat kepada 54.5 pada bulan Oktober berbanding bulan lepas yang mencatat bacaan 53.1 dan jangkaan pakar ekonomi pada 53.5.
Namun menurut IHS Markit, pertumbuhan perniagaan baru hanya bertumbuh dengan stabil daripada 2 tahun tertinggi pada bulan Ogos.
Tim Moore, penganalisis IHS Markit, berpendapat kaji selidik ini menunjukkan permulaan yang bagus bagi suku tahun keempat buat ekonomi U.S.


Pandangan Kalendar Ekonomi Mingguan 27 April – 1 Mei 2015

Dollar AS tidak mendapat sokongan daripada data-data ekonomi Amerika Syarikat dan mengalami kejatuhan nilai. Minggu ini merupakan minggu yang sibuk untuk para ‘traders’ yang bakal menutup journal dagangan bulanan: Laporan GDP dari UK, Amerika Syarikat dan Kanada dan tiga mesyuarat “interest rate”. Federal Reserve Amerika Syarikat bakal menjadi tumpuan utama minggu ini.
Sedikit ulasan minggu lepas:
Data AS kebanyakannya berada di bawah jangkaan, dengan peningkatan 1,000 dalam bilangan tuntutan pengangguran, mencapai 295 ribu. Satu lagi laporan mengecewakan datang dari pasaran perumahan, di mana jualan rumah baru untuk keluarga tunggal mencatatkan kejatuhan paling ketara tempoh 18 bulan, turun 11.4% kepada 481 ribu unit pada bulan Mac. Pesanan barangan tahan lama juga agak membimbangkan.
Di Euro-Zone pula, data adalah tidak meyakinkan dan krisis Greece semakin mengelirukan. UK menghampiri pilihan raya tetapi data ekonomi walaupun tidak kelihatan terlalu baik, masih berkesan kepada pasaran. Aussie pula telah ditundukkan oleh China dan kiwi dengan RBNZ.
Berikut adalah agenda utama dalam kalendar Forex minggu ini:
Jom kita lihat:
Selasa, 4:30 Petang
GDP UK:  Pemulihan ekonomi Britain hilang momentum pada suku keempat 2014, berkembang pada 0.5% berbanding 0.7% pada suku ketiga. Pakar ekonomi menjangkakan ekonomi akan berkembang pada 0.6%. Penurunan utama berlaku di sektor pembinaan. Sektor perkhidmatan UK berkembang pada 0.8% pada suku keempat tahun lepas. Walaupun 2014 menghadapi pertumbuhan yang lembap, ianya adalah yang paling kukuh sejak sebelum krisis kewangan 2008, dengan peningkatan tahunan sebanyak 2.6%. Ahli ekonomi menjangkakan pertumbuhan suku pertama akan mencapai 0.5%.
Selasa, 10:00 Malam
Keyakinan Pengguna AS: Keyakinan pengguna AS meningkat pada bulan Mac kepada 101.3 daripada 98.8 pada bulan Februari di tengah-tengah pasaran buruh yang optimis. Cuaca musim sejuk yang teruk dan permintaan global yang masih lemah, membantutkan pertumbuhan awal pada suku pertama. Tetapi pengguna terus optimis dengan pasaran buruh. Sesetengah penganalisis percaya pertumbuhan ekonomi yang lemah boleh menyebabkan Federal Reserve menangguhkan kenaikan “interest rate” yang telah dirancang. Walau bagaimanapun, data perumahan yang positif bersama-sama dengan laporan pekerjaan yang sihat menunjukkan ekonomi Amerika Syarikat masih berkembang baik. Keyakinan pengguna AS dijangka meningkat kepada 102.6 pada bulan April.
Rabu, 8:30 Malam
 GDP AS: Ekonomi Amerika Syarikat perlahan lebih daripada yang dijangkakan pada suku keempat tahun 2014 setelah perbelanjaan kerajaan menurun secara mendadak dan pelaburan perniagaan dihentikan. GDP mencapai kadar tahunan sebanyak 2.2% daripada kenaikan 5% yang kukuh dalam suku ketiga. Pakar ekonomi menjangkakan pertumbuhan 3%. Ekonomi berkembang 2.4% pada tahun 2014 berbanding dengan 2.2% pada tahun 2013. Penganalisis meramalkan lonjakan dalam pertumbuhan di tengah-tengah kejatuhan harga bahan api yang meningkatkan kuasa beli pengguna. Penganalisis meramalkan pertumbuhan 1.1% pada suku pertama.
Khamis, 2:00 Pagi
Federal Reserve FOMC AS: Federal Reserve AS semakin hampir dengan kenaikan “interest rate” dalam mesyuarat bulan Mac, tetapi menurunkan jangkaan pertumbuhan ekonomi, yang menunjukkan mereka tidak tergesa-gesa dalam menormalkan “interest rate”. Perkataan “Patient” (Sabar) telah dibuang dari kenyataan Feds, meningkatkan prospek kenaikan “interest rate” tetapi pada masa yang sama tidak memberikan tarikh tertentu. Presiden Feds Janet Yellen memberitahu pemberita bahawa kenaikan pada Jun ini tidak boleh ditolak. Penganalisis tidak menjangka Fed menaikkan “interest rate” buat masa ini. Kebimbangan mengenai ekonomi AS akan diteliti dengan rapi.
Khamis, 5:00 Pagi
Kenyataan RBNZ: Reserve Bank of New Zealand mengekalkan “interest rate”, menyatakan ia tidak akan menurunkannya seperti yang dilakukan oleh 18 bank-bank pusat di seluruh dunia dan menjanjikan “tempoh kestabilan” sehingga dua tahun. Gabenor RBNZ Graeme Wheeler masih menyuarakan kebimbangan beliau tentang kekuatan Dollar dan keperluan segera untuk susut nilai. RBNZ menjangkakan inflasi akan kekal rendah untuk sepanjang tahun ini. “Interest rate” dijangka kekal tidak berubah, tetapi komen-komen yang pesimis berkemungkinan diulangi seperti baru-baru ini.
Khamis
Kenyataan Bank of Japan: Bank of Japan telah mengekalkan dasar monetarinya pada mesyuarat lalu, walaupun tarikh akhir dua tahun untuk sasaran inflasi 2.0% telah berlalu dan inflasi masih kekal hampir sifar. Gabenor BoJ Haruhiko Kuroda menyatakan jangkaan inflasi adalah positif walaupun kejatuhan sementara berlaku ekoran kejatuhan harga minyak dan BoJ adalah di landasan yang betul dan langkah-langkah ransangan ekonomi akan diteruskan seperti yang dirancang. Ahli ekonomi tidak mengharapkan apa-apa perubahan dasar buat masa ini.
Khamis, 8:30 Malam
GDP Kanada: Ekonomi Kanada menyusut 0.1% pada bulan Januari, selepas kenaikan 0.3% pada bulan Disember lalu. Pakar ekonomi menjangkakan pertumbuhan 0.2% pada bulan Januari. Pengeluaran minyak dan gas meningkat 2.6% dan carigali minyak diteruskan walaupun harga rendah. Walau bagaimanapun, ahli ekonomi percaya harga minyak yang rendah akan memberi kesan negatif kepada inflasi dan pertumbuhan ekonomi, yang boleh memaksa Bank of Canada untuk menurunkan “interest rate” 25 basis points (0.25%) lagi pada masa akan datang. Ekonomi Kanada dijangka menguncup 0.2% pada bulan Februari.
Khamis, 8:30 Malam
Tuntutan Pengangguran AS: Bilangan rakyat Amerika yang memfailkan tuntutan kali pertama untuk faedah pengangguran meningkat sebanyak 1,000 minggu lepas menjadikannya 295 ribu. Walaupun pasaran mengharapkan angka yang lebih rendah, 288 ribu, bilangan pemecatan adalah yang terendah dalam masa 15 tahun, menunjukkan penurunan baru-baru ini dalam pengambilan pekerja baru hanyalah sementara. Purata empat minggu menurun sebanyak 22 ribu, kepada 2.31 juta; paras terendah sejak Disember 2000. Jumlah tuntutan dijangka mencecah 297 ribu minggu ini.
Jumaat, 10:00 Malam
“ISM Manufacturing PMI” AS: “Manufacturing PMI” AS jatuh pada Mac buat kali pertama dalam masa 14 bulan, kepada 51.5 daripada 52.9 pada bulan Februari. Bacaan itu adalah di bawah jangkaan pasaran sebanyak 52.5. Indeks pekerjaan susut 1.4 mata kepada 50. Eksport semakin menguncup kepada 47.5 daripada 48.5. Pengeluaran berkembang, tetapi pertumbuhan pesanan baru menjadi perlahan kepada bacaan 51.8. “Manufacturing PMI” dijangka meningkat kepada 52.1 pada bulan April.

** Semua masa dalam waktu Malaysia dan yang sewaktu dengannya GMT +8


Ini Risiko Utama Pasaran Yang Pelabur Perlu Hadam Sekarang!

US dolar masih menunjukkan corak pengukuhan pada dagangan Selasa semalam di sesi New York ketika pelabur semakin berwaspada menanti gelora lebih besar pada minggu hadapan.
Menantikan keputusan mesyuarat FOMC yang terakhir tahun ini, ketidaktentuan terhadap keputusan penetapan dasar monetari oleh Federal Reserve (Fed) dilihat akan mengundang pergerakan tak menentu khususnya buat US dolar sehingga ke awal minggu hadapan.
Sebelum ini, Pengerusi Fed Jerome Powell telah menyatakan bahawa kenaikan kadar faedah sudah mula perlu diperlahankan.
Namun, data-data ekonomi Amerika Syarikat (AS) yang diterbitkan positif mencetuskan jangkaan untuk pengetatan dasar oleh bank pusat berkemungkinan masih akan diteruskan.
Menambah kewaspadaan pelabur, sentimen pasaran mula dilihat bercampur-campur menuju ke penghujung minggu.
Perkembangan positif di China dengan laporan pelonggaran sekatan di beberapa lokasi utama dilihat akan mendorong pemulihan seperti permintaan terhadap minyak mentah global.
 Namun, aktiviti sektor perkhidmatan di China yang dilaporan jatuh ke paras terendah 6 bulan mula menyuntik kebimbangan semula.
Disebabkan itu juga, pasaran minyak mentah merosot lebih buruk setelah mempamerkan prestasi yang cemerlang di awal minggu khususnya pada harga minyak mentah Brent dan WTI AS.
Selain itu juga, ketegangan di antara Eropah dan Rusia turut menjadi perhatian dunia berkenaan had harga $60 setong dikenakan ke atas minyak mentah Rusia oleh G7. Namun, keputusan tersebut tidak dipersetujui oleh Rusia.
Laporan lain berkenaan Rusia, isu perang kembali hangat semula apabila dilaporkan bahawa Rusia telah melancarkan tembakan peluru berpandu ke Ukraine sehingga mengakibatkan kematian terbaru dan memusnahkan kediaman.
Presiden Ukraine, Volodymyr Zelenskiy memaklumkan 70 peluru berpandu telah dilancarkan dan sekurang-kurangnya 4 nyawa telah terkorban.
Pelabur berkemungkinan tambah waspada untuk berada dalam pasaran dengan sentimen pasaran yang dinilai kembali berisiko.
Pasaran-pasaran utama yang lain seperti saham, komoditi dan kripto juga kini berada dalam kemerosotan dengan faktor-faktor semasa yang mempengaruhi pasaran.


Analisis GOLD – Pelabur Waspada Isyarat Awal Kejatuhan Semula Emas

Dagangan emas mula pamerkan corak awal penurunan selepas kenaikan pada minggu lalu gagal dikekalkan pada penghujung minggu.
Kenaikan harga emas sebelum ini didorong oleh penyusutan US dolar yang dipengaruhi oleh penurunan pada hasil perbendaharaan Amerika Syarikat (AS). Namun, di penghujung minggu US dolar kembali mengukuh semula didorong juga oleh terbitan data indeks harga pengeluar yang meningkat dan dilihat akan mendorong peningkatan kadar inflasi AS.
Pada carta harga XAU/USD yang mengukur nilai emas berbanding US dolar, dapat dilihat kenaikan harga hampir mencapai paras 1760.00.
Selepas mencapai paras ketinggian terbaru 5 minggu itu, harga susut semula pada dagangan Jumaat dengan penurunan harga di bawah paras rintangan sebelum ini iaitu pada 1745.00.
Harga yang turut bergerak semula di bawah paras halangan Moving Average 50 (MA50) di rangka masa 1 jam memberi isyarat awal untuk permulaan trend bearish, membuatkan pelabur turut berwaspada untuk kejatuhan semula nilai emas dalam pasaran.
Sekiranya harga membuat penurunan pada minggu ini, harga dilihat akan menuju ke paras 1720.00 untuk menguji zon RBS (resistance become support) tersebut.
 Penurunan lebih rendah akan kembali menguji semula zon-zon support pada dagangan Mac lalu sekitar 1700.00 dan juga paras 1680.00.
Namun, jika harga emas berjaya menyambung kenaikan pada minggu sebelum ini, zon SBR (support become resistance) 1765.00 akan diuji untuk harga juga mengatasi paras ketinggian minggu lalu.
Kenaikan lebih tinggi menembusi zon tersebut dilihat akan mendorong harga emas untuk mencapai semula paras 1800.00 setelah harga emas jatuh di bawah paras 1800.00 sejak Februari.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Menjunam Setelah Kadar Faedah Dikekalkan Pada FOMC Awal Pagi Ini

Nilai matawang dolar USD jatuh merudum selepas Federal Reserve (FED) memutuskan untuk mengekalkan kadar faedah di paras 2.50% seperti yang telah dijangkakan pasaran ditambah lagi dengan kenyataan dengan nada yang berwaspada untuk unjuran ekonomi dan kadar faedah untuk masa hadapan oleh bank pusat. FED menyatakan mereka perlu bersabar dahulu untuk tindakan menaikkan kadar pinjaman pada tahun ini di mana ia akan terus meningkatkan kebimbangan dan ketidaktentuan terhadap unjuran ekonomi di Amerika Syarikat. Bank pusat turut mengatakan mereka bersedia untuk menggunakan seluruh pendekatan yang sesuai termasuk mengubah saiz dan komposisi pada penyata imbangan jika keadaan ekonomi memerlukan kelonggaran pada dasar monetari selain bergantung pada pemotongan kadar. Tumpuan untuk matawang USD akan terarah pula kepada laporan data pekerjaan NFP di Amerika Syarikat pada Jumaat yang dijangka bakal ada penurunan pada angka bacaan untuk pertambahan pekerjaan namun laporan ADP NFP yang dikeluarkan semalam mencatatkan peningkatan.
Sementara itu, rundingan dagang antara Amerika Syarikat dan China masih belum menunjukkan perkembangan yang positif di mana Presiden Donald Trump masih berada dalam tekanan untuk membuat rundingan. Amerika Syarikat dan China berhasrat untuk mengadakan beberapa lagi rundingan selepas ini sebelum tarikh akhir pada 1 Mac nanti.
 Sterling pula kembali didagangkan pulih pada Rabu selepas penurunan pada nilainya ekoran Parlimen Britain telah menolak pindaan untuk melanjutkan Brexit, apabila pelabur masih melihat kerajaan masih berpeluang untuk menghindari situasi Brexit tanpa perjanjian bersama Kesatuan Eropah (EU). Namun dagangan Sterling buat masa ini masih perlahan dan dianggap berisiko oleh pelabur untuk dijadikan pilihan dagangan.
Di dalam kebimbangan yang dihadapi pasaran, matawang komoditi dollar CAD dan Aussie merebut peluang untuk mengukuhkan kembali nilai dagangan masing-masing. Harga minyak mentah kembali melonjak ke paras tertinggi dua bulan selepas isu sekatan Amerika Syarikat yang dikenakan ke atas perindustrian minyak Venezuela. Bekalan minyak mentah AS juga hanya menunjukkan peningkatan yang rendah daripada jangkaan. Aussie pula masih positif didagangkan ekoran data inflasi yang meningkat. Bank pusat Australia mengatakan kadar faedah seterusnya akan dijangka meningkat dan laporan terbaru ini memberikan isyarat yang positif buat dagangan dolar AUD.
Dalam perkembangan lain pula, bukanlah satu kejutan lagi jika keyakinan pelabur terhadap ekonomi pada zon Eropah terus merosot ekoran pertumbuhan ekonomi yang masih bergerak lemah. Indeks harga pengguna turut jatuh dan merekodkan paras terendah sejak Februari tahun lalu. Penganalisis berpendapat kenaikan nilai pada dagangan EURO adalah terkesan daripada kejatuhan nilai matawang dolar USD buat masa ini.


Aussie Menguat Sementara Yen Melemah Dalam Sesi Asia Hari Ini!

AUD/USD meningkat 0.07% manakala USD/JPY meningkat sebanyak 0.04% dalam sesi Asia hari ini.
AUD/USD, 30 minit
USD/JPY, 30 minit
Di Australia, Indeks pembuatan AIG melonjak kepada 54.2 pada bulan November daripada 50.9 bulan sebelumnya. Australia juga melaporkan kemerosotan perbelanjaan modal baru sektor swasta yang merosot 4.0% melebihi kejatuhan yang pernah dicatat pada suku ketiga yang lalu.
Jepun juga melaporkan indek pembuatan PMI bagi bulan November meningkat dari angka sebelumnya.
 US Dollar Index yang mengukur kekuatan US Dollar kali terakhir dinilai pada 101.63.
Semalam, US Dollar melonjak berbanding yen dan euro pada Rabu, namun merosot berbanding Pound dalam sesi ini. US Dollar telah disokong oleh data pendapatan dan perbelanjaan isi rumah berkembang pada kadar yang pesat untuk bulan kedua berturut-turut.
Satu lagi laporan ekonomi yang dikeluarkan hari ini menunjukkan bahawa pengambilan sektor swasta terus meningkat pada kadar yang lebih cepat bulan ini. Data ini menunjukkan bahawa ekonomi pada bulan ini lebih kuat berbanding yang pernah dicatat sebelum ini.
Fed juga bersedia untuk memberi fokus kepada dasar monetari yang lebih ketat bagi mesyuarat akan datang. Kadar faedah yang lebih tinggi juga dijangka akan menambah pengukuhan US Dollar. Pasaran juga berpotensi untuk menyaksikan peningkatan kadar secara beransur-ansur beberapa bulan pertama semasa pemerintahan Donald Trump nanti.

Indonesia Disingkirkan Dari Menyertai OPEC!


Nak Trade Pada Sesi New York? Lihat Dulu Apa Terjadi Dalam Pasaran

Pergerakan pasaran yang terhad berterusan sehingga ke sesi Eropah, memperlihatkan kebanyakan mata wang terus berlegar di sekitar harga yang sama.
Hasil perbendaharaan AS 10 tahun yang lebih rendah telah membataskan pergerakan US dolar selepas raja mata wang itu meningkat tinggi susulan kenyataan hawkish Pengerusi Federal Reserve (Fed) Jerome Powell.
Terdahulu, Powell mengatakan bank pusat mungkin mempertimbangkan langkah pengurangan lebih cepa dalam pembelian bon kerana kebimbangan tekanan inflasi yang meningkat.
Namun, keterujaan dalam pasaran kembali mereda, membawa tumpuan pelabur untuk beralih kepada laporan pekerjaan NFP Amerika Syarikat pada hari Jumaat, yang diharapkan akan terus menunjukkan pemulihan dalam pasaran buruh pada bulan November.
 Sebelum itu, penerbitan data tuntutan pengangguran AS pada malam ini akan diteliti terlebih dahulu sebagai petunjuk kepada laporan NFP.
Mengikuti perkembangan mata wang Eropah, pound diniagakan sedikit berubah pada 1.3300 berbanding US dolar setelah bangkit dari paras terendah 11 bulan yang disentuhnya pada Selasa.
Sementara mata wang euro pula mendatar pada 1.13200 pada sesi Eropah, bergerak seiring dengan dagangan dolar greenback yang terhad.
Di sisi lain, mata wang sensitif risiko dolar Aussie dan kiwi kembali didagangkan rendah berikutan ketidakpastian yang berlegar dalam pasaran, membawa dagangan masing-masing ke paras terendah satu tahun.


Penurunan Inflasi Tidak Menghalang BoC Untuk Menaikkan Kadar Faedah Sebanyak 25 Mata Asas!

Bank of Canada pada hari ini telah mengambil keputusan untuk meningkatkan sasarannya bagi kadar semalaman kepada 4.5%, dengan Kadar Bank pada 4.75% dan kadar deposit pada 4.5%.
Inflasi global kekal tinggi dan masih meluas. Waima begitu, inflasi telah mula di kebanyakkan negara, sebahagian besarnya kerana harga tenaga yang lebih rendah serta penambahbaikan dalam rantaian bekalan global. Di Amerika Syarikat dan Eropah, ekonomi masih perlahan namun terbukti lebih berdaya tahan daripada yang dijangkakan pada masa Laporan Dasar Monetari (MPR) pada Oktober yang lalu.
Penarikan kawalan ketat Covid-19 secara tiba-tiba oleh China juga telah mendorong semakan menaik pada ramalan pertumbuhan untuk China dan menimbulkan risiko kenaikan harga komoditi. Perang Rusia ke atas Ukraine kekal sebagai sumber ketidakpastian yang ketara. Keadaan kewangan kekal terhad tetapi telah reda sejak Oktober, dan dolar Kanada secara relatifnya stabil berbanding US dolar.
Bank menganggarkan ekonomi global berkembang kira-kira 3.5% pada 2022, dan akan perlahan kepada kira-kira 2% pada 2023 dan 2.5% pada 2024. Unjuran ini lebih tinggi sedikit daripada yang dikeluarkan pada Oktober lepas.
 Di Kanada, pertumbuhan ekonomi baru-baru ini lebih kukuh daripada jangkaan dan ekonomi kekal dalam permintaan berlebihan. Pasaran buruh masih kukuh dengan kadar pengangguran menghampiri paras terendah bersejarah dan perniagaan melaporkan kesukaran mencari pekerja yang berterusan.
Walau bagaimanapun, terdapat bukti yang semakin meningkat bahawa dasar monetari telah mengehadkan dan memperlahankan aktiviti, terutamanya perbelanjaan isi rumah. Pertumbuhan penggunaan telah menjadi sederhana dari separuh pertama 2022 dan aktiviti pasaran perumahan telah menurun dengan ketara.
Memandangkan kesan kenaikan kadar faedah terus memberi kesan kepada ekonomi, perbelanjaan untuk perkhidmatan pengguna dan pelaburan perniagaan dijangka perlahan. Sementara itu, permintaan asing yang lebih lemah mungkin akan menjejaskan eksport. Kelembapan keseluruhan aktiviti ini akan membolehkan bekalan mengejar permintaan.
Bank menganggarkan ekonomi Kanada berkembang sebanyak 3.6% pada 2022, lebih kukuh sedikit daripada yang diunjurkan pada Oktober. Bank turut menjangkakan pertumbuhan KDNK kira-kira 1% pada tahun 2023 dan kira-kira 2% pada 2024, sedikit berubah daripada tinjauan Oktober.
Inflasi telah menurun daripada 8.1% pada bulan Jun kepada 6.3% pada bulan Disember, mencerminkan harga petrol yang lebih rendah. Di sebalik kemajuan ini, rakyat Kanada masih merasakan kesusahan akibat inflasi yang tinggi dalam perbelanjaan keperluan isi rumah mereka, dengan kenaikan harga yang berterusan untuk makanan dan tempat tinggal.


Peluang Untung $400 Pada Dagangan AUD/USD Di Sesi Asia

Setelah pelabur mengetahui keputusan mesyuarat polisi monetari oleh bank pusat Australia (RBA) semalam, dagangan dolar Australia sekali lagi menjadi tumpuan di sesi Asia hari ini berikutan terbitan data pertumbuhan ekonomi bagi suku kedua.
Dijangka merosot, bacaan data Keluaran Dalam Negara Kasar (KDNK) bagi suku tahun kedua Australia lebih buruk berbanding jangkaan iaitu menguncup 0.7% berbanding ramalan 0.6%.
Bacaan tersebut juga jauh lebih rendah berbanding suku sebelumnya pada bacaan penguncupan 0.3%.
Hal ini semakin meningkatkan kebimbangan terhadap kesihatan semasa ekonomi Australia. Dapat dilihat juga matawang dolar AUD mengalami penurunan pada carta harga berbanding matawang utama yang lain berikutan reaksi pelabur.
Jika diperhatikan pergerakan harga pada carta pasangan matawang AUD/USD, harga telah mencapai paras ketinggian 0.74100 pada kenaikan semalam. Paras tersebut juga merupakan tertinggi yang pernah dicatatkan sejak dagangan Ogos 2018.
Namun, penurunan harga dipamerkan selepas mencapai paras ketinggian tersebut. Penurunan harga terus disambung di sesi Asia pagi ini ke bawah paras halangan Moving Average 50 (MA50) pada rangka masa 1 jam pergerakan harga yang memberi isyarat awal perubahan trend bearish.
Susulan data GDP Australia diterbitkan, harga terus menjunam sekitar 40 pips dari paras 0.73800 sehingga sekitar 0.73400. Di zon tersebut juga dilihat sebagai paras sokongan harga sebelum harga membuat keputusan arah pergerakan selanjutnya.
 Trader yang sudah melihat lebih awal peluang dagangan di carta AUD/USD, pasti sedang menikmati keuntungan sekitar $400 dengan posisi ‘sell’ lot 1.00 setakat dagangan di sesi Asia sahaja.
Penurunan yang diteruskan berkemungkinan bakal menuju zon RBS (resistance become support) pada sekitar 0.72600.
Namun pelabur harus berhati-hati juga dengan pergerakan US dolar. Pengukuhan US dolar sejak sesi New York semalam berkemungkinan dijangkakan hanya bersifat sementar oleh penganalisis.
Dan jika US dolar kembali melemah, terdapat potensi untuk harga kembali pantul membuat kenaikan semula ke paras ketinggian yang dicapai semalam pada 0.74100, diuji sebagai zon resistance harga.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Rekod Harga Tertinggi 11 Bulan, Tembus Paras $1.2600!

US dolar bergerak lemah menyusuli reaksi pasaran terhadap keputusan mesyuarat FOMC pada awal pagi Khamis semalam menyaksikan kenaikan kadar faedah sebanyak 25 mata asas ke paras 5.25%.
Namun, ketika menyambung dagangan pada sesi-sesi berikutnya semalam, penyusutan US dolar dilihat agak terhad dengan pergerakan yang agak bercampur-campur menuju pula terbitan laporan data pekerjaan NFP Amerika Syarikat (AS) hari ini di sesi New York sebentar lagi.
Pasaran mendapat isyarat untuk Fed menghentikan kenaikan kadar faedah apabila Pengerusi Jerome Powell menyatakan bakal ada perubahan yang ketara terhadap dasar monetari walaupun tidak menyebutnya secara jelas.
Namun, kenyataan Powell bahawa bank pusat masih lagi bertekad untuk menurunkan inflasi ke paras sasaran dilihat masih membuka ruang untuk langkah pengetatan dasar, dan faktor ini menghadkan penyusutan lanjut bagi US dolar.
Pound Sterling mengambil kesempatan ini untuk didagangkan meningkat ke paras tertinggi terbaru 11 bulan berbanding US dolar, walaupun kekurangan faktor yang menyokong mata wang Britain itu.
Mesyuarat polisi Bank of England (BOE) akan menjadi tumpuan minggu hadapan selain data inflasi AS yang turut akan diterbitkan.

Carta harga pasangan GBP/USD menyaksikan pergerakan harga yang mendatar pada Khamis semalam setelah menyusuli kenaikan pada reaksi mesyuarat FOMC sebelumnya.
 Pun begitu, paras ketinggian terbaru tetap berjaya dicapai setelah harga mengatasi ketinggian dicapai pada Jumaat lalu pada 1.25800.
Tidak menembusi paras 1.26000, harga mendatar di bawah paras tersebut sehingga menyambung dagangan di sesi Asia pagi Khamis ini, paras tersebut akhirnya berjaya ditembusi untuk rekod ketinggian yang baru lagi.
Sasaran untuk kenaikan lanjut harga berkemungkinan mampu mencapai 1.27000 atau sedikit tinggi.
Namun jika harga gagal mengekalkan corak kenaikan sebaliknya menjunam semula, zon 1.25000 dilihat akan menjadi tumpuan untuk diuji.
Tembus lebih rendah akan menandakan isyarat bearish untuk pelabur bersedia penurunan lanjut akan diteruskan harga, berkemungkinan menuju sekitar 1.24000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Emas Dan Minyak Mentah Terkesan Oleh Pemulihan Sentimen Pasaran

Dagangan emas pada Selasa dilihat mendatar selepas mencatatkan lebih 1% penurunan pada sesi sebelum ini dengan risiko dalam pasaran sedikit reda sementara para pelabur sedang menunggu mesyuarat oleh para penggubal polisi dunia pada minggu ini untuk petunjuk terhadap penurunan kadar faedah.
Pada Isnin, emas mencatatkan penurunan di bawah paras $1,500, merekodkan penurunan terbesar harian sejak 19 Julai lalu.
Dagangan buat emas tidak begitu meyakinkan ekoran para pelabur mula kembali mendapat keyakinan terhadap unjuran pertumbuhan.
Saham Asia meneruskan kenaikan pada Selasa dengan harapan rangsangan oleh ekonomi-ekonomi utama dunia bakal mengurangkan risiko ke arah kemelesetan sekaligus turut meningkatkan tarikan terhadap aset berisiko dan memberikan pulangan lebih menarik.
 Harga minyak mentah pula lebih stabil pada hari ini dengan pasaran optimis terhadap ketegangan perang dagang AS-China yang sedikit reda di samping harapan rangsangan oleh ekonomi-ekonomi utama dunia yang akan mempengaruhi permintaan minyak mentah.
Amerika Syarikat menyatakan lanjutan bagi penangguhan kebenaran untuk Syarikat Teknologi Huawei China dalam pembelian komponen dari syarikat Amerika. Ini memberi isyarat konflik dagangan yang semakin pulih antara dua ekonomi gergasi dunia itu.
Sementara itu, Reuters melaporkan beberapa penganalisis mendedahkan jangkaan inventori minyak Amerika Syarikat menyusut kepada 1.9 juta tong sehari setakat minggu lalu.
Namun begitu, pasaran tetap memantau laporan oleh Organisasi Negara-negara Pengeskport Petroleum yang mengawal pertumbuhan permintaan minyak global.
Ketegangan di Timur Tengah juga turut diawasi pelabur selepas Amerika Syarikat diarahkan untuk membebaskan kapal tangki minyak Iran dalam konflik yang melanda antara Amerika dan Iran.


Komoditi Didagangkan Kukuh, USD/CAD Membuat Penurunan Pada Sesi Eropah

Perkembangan positif rundingan dagang AS-China yang mengurangkan risiko dalam pasaran turut mempengaruhi pengukuhan dagangan komoditi terutamanya dolar Kanada.
Minyak mentah merupakan eksport terbesar Kanada dan dengan perkembangan optimis rundingan Amerika Syarikat dan China sebagai dua negara pengguna terbesar minyak dunia, bakal kembali meningkatkan jangkaan terhadap permintaan minyak mentah dan mengukuhkan matawang Loonie.
Selain itu juga, pengukuhan Loonie turut disokong oleh unjuran OPEC tentang permintaan minyak mentah global yang bakal meningkat menjelang tahun 2023.
Pengeluaran bekalan oleh OPEC dijangka akan berkurang kepada 32.9 juta tong sehari pada 2024 daripada 35 juta tong sehari pada 2019 terkesan oleh pertumbuhan oleh bekalan minyak bukan dari kalangan negara OPEC.
Maklumat yang dikongsikan tersebut bakal mendukung dagangan dolar Kanada dalam pasaran dengan peningkatan turut ditunjukkan pada carta pasangan matawang utama.
Pada sesi pasarah Eropah hari ini, dolar Kanada diniagakan kukuh melihatkan pergerakan harga yang menurun pada carta pasangan matawang USD/CAD, lebih kukuh berbanding dolar USD.
 Dagangan USD/CAD pada minggu lalu menguji paras ketinggian pada resistance 1.32000 sebelum kembali menunjukkan penurunan pada minggu ini.
Harga dilihat telah bergerak lebih rendah dari paras garisan Moving Average 50 (MA50) dan cuba melepasi paras terendah harian semalam pada 1.31300.
Penurunan lebih rendah harga dijangka akan menuju paras tumpuan pada sekitar 1.31000 atau lebih rendah lagi akan menguji zon support pada 1.30500 yang gagal ditembusi harga pada dagangan Oktober lalu.
Namun jika harga kembali membuat kenaikan semula, antara paras yang dilihat menjadi tumpuan adalah pada 1.31800 sebelum meneruskan kenaikan lebih tinggi ke paras ketinggian yang dicapai pada minggu lalu di sekitar 1.32000.
Lihat gambar carta pasangan matawang USD/CAD di bawah untuk rujukan teknikal analisis anda.


Analisi GOLD – Emas Bakal Jatuh Lebih Parah Menjelang Mesyuarat FOMC?

Dagangan emas pada penghujung minggu lalu meningkat lebih tinggi selepas kejatuhan harga yang ketara pada Khamis sehingga susut $50 dalam masa 1 hari.
Tekanan dialami oleh emas didorong oleh faktor pengukuhan US dolar susulan data jualan runcit Amerika Syarikat (AS) mencatatkan lonjakan mengembalikan semula jangkaan untuk pengetatan polisi oleh Federal Reserve (Fed) pada mesyuarat FOMC minggu ini.
Jika diperhatikan pada carta harga XAU/USD yang mengukur nilai emas berbanding US dolar, cubaan kenaikan harga pada Jumaat lalu terhalang pada zon 1765.00 dengan paras sokongan mingguan dilihat pada 1745.00.
Paras sokongan 1745.00 yang dicecah pada terjunan harga minggu lalu diuji pada dagangan awal minggu ini sehingga setakat sesi Eropah hari ini (Isnin).
Pergerakan harga masih berada di bawah paras halangan Moving Average 50 (MA50) pada rangka masa 1 jam untuk isyarat bearish kepada pelabur.
Penurunan lebih rendah bakal dijangkakan melepasi paras sokongan 1745.00 dan mensasarkan zon tumpuan harga sebelum ini iaitu pada zon 1700.00.
 Namun jika harga berjaya melonjak semula dari zon 1745.00 dan melepasi rintangan 1765.00 yang diuji minggu lalu, penganalisis akan melihat sebagai isyarat awal perubahan trend bullish apabila harga juga melepasi halangan MA50.
Kenaikan harga bakal kembali semula ke zon ‘magnet’ harga sebelum ini iaitu pada 1800.00 yang akan menjadi rintangan untuk harga meneruskan kenaikan lebih tinggi.
Mesyuarat FOMC pada awal pagi Khamis akan memacu arah pergerakan harga yang lebih jelas buat emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fed Perlu Meneliti Perubahan Harga Sebelum Menaikkan Kadar Faedah Seterusnya – Charles Evan

Federal Reserve perlu menunggu sehingga peningkatan pendapatan dan harga dapat dilihat dengan jelas sebelum menaikkan kadar faedah sekali lagi, kata Presiden Fed cawangan Chicago, Charles Evans, memberi amaran bahawa pergerakan yang terlalu cepat adalah salah satu “kesilapan langkah” dalam polisi.
Charles Evan yang turut mengundi dalam penetapan dasar monetari berkata beliau bersama menyokong jangkaan ahli Fed bahawa kadar perlu dinaikkan secara beransur-ansur sehingga 2.7% peratus dalam tempoh dua tahun daripada julat semasa 1-1.25 peratus.
Namun, beliau turut menjelaskan, inflasi yang masih bergerak sekitar 1.4% adalah terlalu rendah, dan mengutarakan kebimbangan bahawa jangkaan sasaran inflasi Fed sebanyak 2 peratus mungkin sukar di capai dengan keadaan inflasi ketika ini.
“Kita perlu melihat petanda yang lebih jelas pada pertumbuhan pendapatan dan tekanan harga sebelum mengambil langkah seterusnya”, jelas beliau di hadapan Kelab Ekonomi Grand Rapids.
 “Pendekatan yang lebih berhati-hati dan beransur-ansur masih dilihat sebagai satu strategi yang sesuai”.
Komen beliau berbeza dengan nada yang disampaikan oleh Presiden Fed cawangan New York, William Dudley yang berkata kesan kelemahan inflasi semakin hilang.
Evan memberitahu bahawa beliau tidak begitu yakin dengan inflasi. “Inflasi perlu pulih ke paras 2 peratus dalam jangka masa sederhana terlebih dahulu”, tambah beliau mengesa supaya adakan satu dasar yang boleh menolak inflasi melebihi 2 peratus.
”Kita perlu elakkan daripada mengambil langkah dasar yang boleh menyebabkan kita dianggap tidak memberi perhatian terhadap pandangan inflasi. Pada pendapat saya (Evan), ini mungkin satu langkah dasar yang salah yang boleh menyebabkan kita semakin jauh daripada mencapai objektif inflasi”.


Kedudukan Terkini Matawang, Harga Minyak Dan Emas Jatuh Dalam Pasaran Asia

Forex
Matawang yen mengukuh dalam pasaran Asia
U.S dolar mengukuh sedikit sebanyak 0.01% kepada 112.10 berbanding yen, manakala AUD menyusut sebanyak 0.07% kepada 0.7569 berbanding U.S dolar.
Matawang Euro menyusut sebanyak 0.39% kepada 1.1745. GBP/USD juga menyusut sebanyak 0.10% kepada 1.3199 setakat 09.55 pagi.
Indeks US dolar yang mengukur kekuatan matawang greenback berbanding enam matawang yang lain mengukuh sebanyak 0.25% kepada 93.84 setakat 09.55 pagi.
Pengukuhan Yen didorong oleh satu faktor utama sebelum ia menyusut sedikit berbanding US dolar :

Imbangan perdagangan pada bulan Oktober menunjukkan lebihan sebanyak ¥25 billion. Eksport meningkat 14.8%, manakala import meningkat 18.9%.

Penyusutan Euro dalam sesi dagangan Asia didorong oleh faktor berikut.

Ucapan Angela Merkel pada hari ini bahawa beliau membuat kenyataan akan berjumpa presiden Jerman dan menyatakan bahawa beliau telah gagal untuk menyatukan kerajaan antara parti Geen dan pro-business Free Democrats (FDP).

Penyusutan AUD dan NZD adalah disebabkan hutang kerajaan kedua-dua negara negara tersebut semakin besar dan mampu mempengaruhi perdagangan.
Tumpuan pasaran kini pada minit mesyuarat The FED dan data tempahan barangan durable.
Minyak
 Harga minyak jatuh dalam pasaran Asia pada hari ini.
Minyak mentah WTI (West Texas Intermediate) bagi kontak penghantaran Disember jatuh sebanyak 0.16% kepada $56.63 setakat 09.55 pagi. Harga semasa kini melepasi paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London jatuh sebanyak 0.32% kepada $62.53 setong setakat 09.55 pagi. Harga kini tersasar daripada harga tertinggi 2 setengah tahun lalu iaitu pada $64.65 setong.
Kejatuhan harga disebabkan beberapa faktor :

Pedagang mengurangkan pelaburan dalam pasaran hadapan kerana kekuatiran terhadap pasaran.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil. Pelanjutan pemotongan pengeluaran minyak itu masih menjadi tanda tanya.

Pada ketika ini tumpuan pasaran tertumpu pada perjanjian OPEC dan non-OPEC
Emas
Harga emas jatuh dalam sesi dagangan Asia pada hari Isnin.
Pasaran hadapan emas bagi bulan Disember di Comex NYMEX jatuh sebanyak 0.35% kepada $1,291.95 per auns setakat jam 09.55 pagi.

Kejatuhan harga emas disebabkan pengukuhan US dolar dalam pasaran Asia.

Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.

Setakat ini, format terbaru akan menggabungkan forex, minyak dan emas dalam satu tulisan.


GBP/USD Tunduk Ke Paras $1.27000, Teliti Petunjuk Seterusnya!

Mata wang Pound dilihat bergerak suram selepas berakhirnya mesyuarat polisi Bank of England (BOE) minggu lalu dengan kejutan kenaikan kadar faedah sebanyak 50 mata asas.
Walaupun Pound dijangka akan mengukuh pada tempoh ke depan, data PMI pembuatan dan perkhidmatan UK yang diterbitkan bagi bulan Jun semakin menghadkan momentum tersebut.
Pound suram di penghujung minggu ekoran bacaan data yang kurang memberangsangkan, sama seperti yang terjadi pada Euro dan US dolar.

Pada pergerakan di carta pasangan mata wang GBP/USD, dapat diperhatikan harga berlegar perlahan meniti di atas paras 1.27000 yang menjadi sokongan semasa buat harga.
1.27000 merupakan zon RBS (resistance become support) yang penting untuk dinilai dan pelabur sememangnya menunggu reaksi harga pada kawasan itu.
Berlaku lantunan harga yang perlahan sehingga menyambung pada pembukaan dagangan di awal minggu ini.
Pergerakan harga di sesi Asia memperlihatkan harga menguji halangan Moving Average 50 (MA50) pada rangka masa 1 jam yang menjadi indikasi pergerakan bagi trend bearish buat harga.
 Jika harga berjaya tembus MA50 itu, kenaikan harga berkemungkinan diteruskan menuju semula paras rintangan yang dicapai minggu lalu sekitar 1.28400.
Mengatasi kenaikan ke paras lebih tinggi akan menjangkakan harga menguji zon ketinggian pada 1.29000 selain memecahkan rekod tertinggi terbaru sejak April 2022 lalu.
Namun jika halangan MA50 gagal dilepasi dan harga melantun turun semula, zon RBS 1.27000 akan diperhatikan untuk petunjuk pergerakan selanjutnya.
Jika harga akhirnya tembus melepasi zon penting itu, akan menjadi isyarat pergerakan trend bearish bakal bermula.
Sasaran penurunan awal dilihat ke sekitar 1.26000 sebelum harga yang melanjutkan penurunan bakal menuju ke sekitar zon tumpuan 1.25000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/CAD Menunjukkan Kecederungan Ke Arah Penurunan Harga

Matawang dolar Australia pada dagangan hari ini dan semalam bergerak lemah menjelang data inflasi Australia yang akan dikeluarkan pada sesi Asia Rabu dengan jangkaan data akan mencatatkan penurunan.
Data indeks harga pengguna yang mengukuh kadar inflasi itu akan mempengaruhi keputusan mesyuarat penetapan kadar oleh bank pusat Australia selepas ini. Reserve Bank of Australia (RBA) sebelum ini memberi isyarat bakal menurunkan kadar faedah dan dengan faktor fundamental yang dovish itu akan cenderung melemahkan dagangan Aussie dalam pasaran semasa.
Sementara matawang dolar Kanada sejak semalam masih dilihat mengukuh berikut isu utama yang menjadi tumpuan pasaran adalah terhadap sekatan sepenuhnya eksport minyak mentah Iran oleh Amerika Syarikat.
Amerik Syarikat telah mengancam negara-negara yang berkecuali ke atas sekatan tersebut sebelum ini, untuk menhentikan urusniaga minyak mentah bersama Iran untuk mengelakkan dikenakan tindakan sekatan oleh Amerika Syarikat bermula 1 Mei nanti.
Isu tersebut telah melonjakkan harga minyak mentah dalam pasaran dan memberikan manfaat terhadap dagangan Aussie berikutan minyak mentah sebagai eksport terbesar negara tersebut.
Jika diperhatikan pergerakan harga bagi pasangan matawang AUD/CAD, harga jelas menunjukkan penurunan sejak awal sesi Asia semalam bersambung sehingga ke dagangan hari ini. Namun, kadar penurunan hari ini dilihat sedikit perlahan berbanding semalam.
Penurunan semalam telah melepasi ketiga-tiga paras support pada indicator Moshed Magic Line semalam dan mencecah paras terendah dagangan harian sekitar 0.95140.
 Pada dagangan hari ini pula, harga yang sedikit menaik pada awal sesi Asia kemudiannya telah turun lebih rendah pada sesi pasaran Eropah dan melepasi paras terendah dagangan semalam di mana harga semasa berada pada sekitar 0.95070 setakat jam 5.14 petang.
Jika harga meneruskan penurunan lebih rendah, jangkaan paras tumpuan pada 0.94800 bakal kembali diuji harga semula untuk harga cuba meneruskan pencarian paras terendah semasa yang baru.
Namun jika harga kembali membuat kenaikan semula, berkemungkinan zon SBR (support become resistance) pada 0.95600 akan menjadi tumpuan harga. Jika harga berjaya melepasi kenaikan di paras tersebut, paras resistance pada 0.9599 (MagicR2) dijangka akan menjadi destinasi tumpuan yang seterusnya.
Lihat gambar chart pasangan matawang AUD/CAD di bawah untuk rujukan teknikal analisis anda. Perhatikan paras penting pada indicator Moshed Magic Line yang turut menjadi paras tumpuan harga semasa pada dagangan AUD/CAD.

Paras support: 0.9495, 0.9473, 0.9432.
Paras resistance: 0.9558, 0.9599, 0.9621.


AUD/USD Bakal Turun Lebih Rendah Jika Sentimen Pasaran Kekal Berisiko

Dagangan pada minggu ini dimulakan dengan sentimen pasaran yang masih berisiko berikutan jangkaan gelombang coronavirus kedua bakal melanda selepas laporan peningkatan semula kes jangkitan di Beijing.
Dilaporkan beberapa kawasan dan pasar-pasar utama di China mula ditutup semula akibat kebimbangan penularan wabak pandemic setelah hampir 2 bulan negara itu berjaya membendung bencana tersebut.
US dolar sebagai matawang safe-haven bakal bergerak kukuh dalam pasaran sementara dapat dilihat matawang sensitif terhadap risiko seperti dolar Australia mengalami susut nilai.
Turut memberi kesan penurunan terhadap dolar Aussie apabila data ekonomi China yang diterbitkan pada sesi Asia pagi ini memaparkan angka bacaan yang lemah.
Minit mesyuarat bank pusat Australia pada Selasa dan laporan data pekerjaan pada Khamis dijangka akan terus memberi tekanan buat dagangan dolar Aussie.
Pada carta harga pasangan matawang AUD/USD pula, harga dilihat kekal menyambung siri penurunan untuk hari ketiga berturut-turut susulan penurunan pada Khamis minggu lalu.
 Pada Jumaat, harga membuat kenaikan dari paras 0.68000 menguji paras 0.69000 pada zon SBR (support become resistance) namun harga gagal melepasi zon tersebut dan juga paras halangan dinamik Moving Average 50 (MA50) pada rangka masa 1 jam pergerakan harga di carta AUD/USD.
Penurunan diteruskan sehingga bersambung pada permulaan dagangan minggu ini. Harga bergerak mendatar sekitar paras 0.68300 pada sesi Asia sebelum membuat penurunan melepasi paras 0.68000.
Penurunan lebih rendah harga dijangka akan menuju paras tumpuan pada dagangan sebelum ini sekitar 0.66800 sebelum ke zon RBS 0.66000.
Namun jika kenaikan harga berjaya melepasi halangan MA50, harga bakal menguji semula zon SBR 0.69000 sebelum meneruskan kenaikan ke paras ketinggian minggu lalu sekitar 0.70600.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dollar Kembali Bangkit Menentang Yen dalam Sesi Asia!

US Dollar meningkat berbanding Yen pada Selasa manakala Euro melonjak sederhana berbanding matawang gergasi menjelang sesi dagangan hujung tahun.
Euro melonjak 0.2 peratus, manakala US Dollar meningkat sebanyak 0.1 peratus kepada 117.230 Yen selepas pasaran kembali dibuka berikutan cuti Krismas.
EUR/USD, 30 minit
USD/JPY, 30 minit
Yen hanya menunjukkan tindak balas sederhana terhadap data inflasi di Jepun yang menyaksikan harga teras pengguna merosot pada bulan November.
US Dollar telah meningkat ke paras tertinggi dalam tempoh 10 bulan selepas kemenangan Trump, dan juga mendapat manfaat daripada jangkaan kadar faedah yang lebih tinggi terhadap dasar ekonomi di bawah pentadbiran Trump.
 Menurut ahli strategi kanan di SMBC Nikko Securities iaitu Makoto Noji, dasar Trump berpotensi menolak kadar faedah dan inflasi ke peringkat yang lebih tinggi. Walaupun begitu, pengukuhan US Dollar seakan tidak akan memberi banyak tindak balas buat ekonomi AS kerana ekonomi terbesar dunia itu sudah berada pada tahap pengembangan yang maksimum.
Justeru, dasar tersebut perlu mengambil pendekatan berhati-hati agar US Dollar tidak meningkat dengan terlalu mendadak.
US Dollar Index yang melawan 6 matawang utama kali terakhir dinilai pada 102.970.
Dalam masa yang sama, Dollar Australia dan Dollar New Zealand masing-masing merosot sebanyak 0.2 peratus berbanding US Dollar dalam sesi ini.
AUD/USD, 30 minit
NZD/USD, 30 minit

Perkembangan Terkini Isu Bank Tertua Dunia ‘Montei Paschi’


Selepas Capai Paras Tertinggi 2 Tahun, EUR/USD Menjunam 100 Pips!

Corak pergerakan menaik harga pada carta pasangan matawang EUR/USD dilihat berakhir setelah harga mula paparkan isyarat awal trend bearish.
Berikutan penyusutan berterusan US dolar sejak minggu lalu lagi, harga yang melonjak pada awal sesi Asia semalam akhirnya berjaya didorong mencapai paras ketinggian melepasi 1.2000 merekodkan paras tertinggi dagangan sejak April 2018.
Namun, selepas menguji paras ketinggian tersebut, pasaran menyaksikan harga menjunam lebih 100 pips ke paras 1.19000 susulan data pembuatan Amerika Syarikat tinjauan ISM mencatatkan bacaan lebih berbanding jangkaan dan kembali menyokong pengukuhan US dolar.
Diperhatikan pergerakan harga pada timeframe 1 jam, harga yang menjunam telah turun lebih rendah di bawah paras halangan Moving Average 50 (MA50) memberi petunjuk awal perubahan trend menurun harga.
Sesi Asia hari ini melihatkan pergerakan perlahan harga yang turun menguji paras 1.19000 yang merupakan zon RBS (resistance become support).
Penurunan lebih rendah harga akan memberikan bayangan untuk harga menuju zon support di sekitar paras 1.18000.
 Namun, amaran oleh penganalisis bahawa situasi pengukuhan US dolar berkemungkinan bersifat sementara membuatkan pelabur berwaspada.
Kenaikan semula harga akan kembali ke paras-paras penting pada zon SBR (support become resistance) 1.19600 dan juga zon resistance 1.2000.
Pelabur akan lebih berhati-hati terhadap dagangan US dolar menuju penghujung minggu menjelang laporan data pekerjaan NFP AS untuk bulan Ogos.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sebab China, USD Kecundang!

Kekuatan US dolar dibantutkan oleh sentimen pasaran yang lebih baik selepas menyaksikan pemulihan memberangsangkan dalam aktiviti ekonomi China pada bulan Februari.
Mengejutkan pasaran secara meluas, indeks PMI pembuatan dilaporkan meningkat kepada 52.6 pada bulan Februari, iaitu merupakan bacaan tertinggi sejak April 2021.
Sementara indeks PMI bukan pembuatan dalam kedua-dua sektor perkhidmatan dan pembinaan pula melonjak 56.3, tertinggi sejak Mac 2021.
Yuan, dolar Aussie dan New Zealand adalah antara mata wang yang memanfaatkan pengukuhan tersebut dengan meningkat lebih tinggi pada sesi Asia.
Dolar Aussie pada mulanya menyentuh paras terendah baharu 2 bulan berbanding USD susulan data inflasi tahunan dan keluaran dalam negara kasar (KDNK) Australia suku keempat yang menyuramkan.
 Mata wang gergasi US dolar pula kembali membalikkan pergerakan harga yang dicatatkan pada sesi New York (Selasa), dengan indeks dolar didagangkan pada 104.48 berbanding mata wang utama.
Data keyakinan pengguna Amerika Syarikat yang menyuramkan pada bulan Februari turut mengekang pengukuhan dolar greenback lebih jauh.
Terbitan data PMI pembuatan tinjauan ISM Amerika Syarikat bakal menjadi tumpuan pelabur seterusnya pada sesi New York akan datang bagi menentukan arah tuju US dolar selanjutnya.
Selain itu, mata wang euro dan pound turut memaparkan kenaikan, di mana dagangan pound turut disoong oleh berita mengenai persetujuan perjanjian dagangan antara Kesatuan Eropah (EU) dan UK.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Analisis GOLD – Harga Menjunam Semula Selepas Capai Ketinggian Minggu Lalu

Perbincangan untuk langkah pengurangan pembelian aset (tapering) oleh Federal Reserve (Fed) semula kembali melonjakkan nilai US dolar dalam pasaran.
Namun, situasi pengukuhan US dolar itu tidak digemari oleh para pelabur emas apabila keuntungan yang diperolehi pada kenaikan nilai emas tidak bertahan lama.
Pada carta harga XAU/USD yang mengukur nilai emas berbanding US dolar melihatkan harga melonjak dari zon 1810.00 sehingga menguji zon rintangan pada 1830.00 yang turut menjadi tumpuan pada minggu lalu.
Kenaikan pada awalnya didorong oleh penyusutan US dolar selepas laporan data pekerjaan ADP NFP untuk sektor swasta Amerika Syarikat (AS) mencatatkan bacaan yang suram.
Namun, kenyataan bernada hawkish oleh ahli Fed berkenaan langkah pengetatan polisi pada sesi New York semalam nyata memberi kejutan dalam pasaran.
US dolar yang kembali mengukuh telah menekan semula harga emas untuk susut ke zon harga 1810.00 dengan terjunan sekitar 250 pips.
Zon harga 1810.00 walau bagaimanapun kekal menjadi paras sokongan membendung harga daripada jatuh lebih rendah sebelum harga kembali mendatar di sekitarnya bersambung pada dagangan Khamis.
 Pelabur berhati-hati terhadap pergerakan US dolar yang dijangka untuk meneruskan pengukuhan sementara menantikan laporan data pekerjaan NFP AS diterbitkan pada Jumaat.
Pengukuhan lanjut US dolar bakal mendorong harga menguji zon tumpuan 1800.00 dan reaksi harga pada zon tersebut akan memberi petunjuk penting untuk pelabur melihat arah pergerakan harga emas seterusnya.
Sekiranya harga terus susut lebih rendah di bawah zon 1800.00, jangkaan penurunan lebih rendah boleh kembali semula mencecah paras 1765.00 dan juga 1745.00 yang menjadi tumpuan sebelum ini.
Namun, jika harga emas kembali memberi harapan kepada pelabur untuk melonjak semula, zon rintangan 1830.00 sekali lagi akan diuji.
Menembusi rintangan tersebut akan mendorong kenaikan harga untuk diteruskan menuju zon SBR (support become resistance) pada 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tindakan Arab Saudi dalam Membekukan Bekalan telah Membantu Pengukuhan Harga Minyak Mentah!

Harga minyak mentah kekal pada hari Jumaat selepas disokong oleh pembekuan bekalan oleh anggota OPEC dan keraguan berterusan terhadap proses pematuhan perjanjian.
WTI mentah diniagakan pada $53.01 setong dan tidak banyak berubah dari paras sebelum ini.
Brent mentah yang menjadi penanda aras antarabangsa pula masih belum memulakan dagangan dalam waktu ini.
Pengeksport minyak mentah iaitu Arab Saudi telah mengurangkan jumlah pengeluaran minyak mentah di bawah 10 juta tong sehari kepada paras yang paling rendah sejak Februari 2015.
Ini bermakna kerajaan tersebut telah mengurangkan kira-kira 486,000 tong sehari selepas bersetujuan untuk bekerjasama bagi menangani masalah lebih global dan membendung kejatuhan harga minyak.
 Walaupun begitu, masih terdapat keraguan bahawa kesemua negara yang terlibat akan mematuhi perjanjian terbabit.
Menurut bank BNP Paribas, hala tuju harga minyak mentah akan bergantung kepada tahap pematuhan oleh angoota OPEC dan pengeluar utama. Memetik kenyataan bank tersebut lagi, pasaran telah melonjak sejak akhir 2016 dan pematuhan perjanjian bakal menolak harga ke paras yang lebih tinggi.
Bank itu turut menjangkakan bahawa WTI mentah akan mencapai purata sehingga $56 setong pada tahun 2017 dan Brent akan meningkat sehingga $58 setong.
Bank ABN Amro pula mengemukakan pendapat yang berlawanan apabila mengatakan bahawa harga minyak mungkin akan didagang dalam julat yang sempit pada separuh pertama tahun ini.

Greenback Mula Memantapkan Kedudukan dalam Sesi Asia!


Adakah Jangkaan Penganalisis Terhadap Logam Berharga Ini Bakal Berlaku?

Harga emas melonjak dalam sesi Asia menjelang pengumuman semakan dasar oleh Fed pada Rabu.
Emas di Comex meningkat sebanyak 0.24% kepada $1,161.80 troy ounce. Bagi logam lain, silver futures dan copper futures masing-masing diniaga pada $16.998 dan $2.597 sepound. Kadar faedah yang lebih tinggi akan memberi tekanan buat emas. Justeru pelabur sentiasa memberikan fokus terhadap apa jua pengumuman terhadap sidang media yang bakal diumumkan oleh Janet Yellen nanti.
 Semalam, harga emas menyusut sementara penganalisis logam ini terus memberikan pandangan bahawa trend semasa emas ini sama seperti yang pernah berlaku pada tahun lepas. Logam kuning pernah turun sebanyak 18% sebelum kembali melonjak sebanyak 24%. Turun naik emas juga boleh dikaitkan dengan corak permintaan bermusim daripada pembeli emas utama dunia dari China dan India.
Dalam masa yang sama, kebimbangan terhadap perbelanjaan fiskal dibawah pentadbiran Trump juga memberi tekanan buat logam berharga ini.
Satu Lagi Berita Mengecewakan Daripada Wells Fargo.


Adakah OPEC Dapat Menamatkan Kemelut Yang Melanda Minyak Mentah Sejak 2014 Dalam Mesyuarat Hari Ini?

Harga minyak mentah meningkat semula dalam sesi Asia sejurus selepas data inventori dari Amerika Syarikat dikeluarkan. Pelbagai spekulasi juga jelas melanda pasaran minyak mentah menjelang mensyuarat penting OPEC di Vienna hari ini.
Minyak mentah AS di New York Merchantile Exchange didagang pada $45.39 setong setelah meningkat sebanyak 0.35%.
Harga minyak mentah kembali tertekan berikutan laporan media terhadap soalan yang diajukan kepada OPEC mengenai cadangan pembekuan bekalan. Ahli OPEC dijadualkan bertemu di Vienna, Austria hari ini.
Institut Petroleum Amerika pada lewat Selasa melaporkan bahawa inventori minyak mentah jatuh sebanyak 720,000 tong minggu lepas. Angka ini agak besar dari jangkaan asal penganalisis yang hanya menjangkakan penurunan sebanyak 120,000 tong bagi minggu sebelum ini.
Semalam, harga minyak mentah jatuh melebihi 3% pada Selasa setelah pelabur kekal ragu-ragu terhadap pertemuan OPEC yang dikatakan akan menemui jalan buntu.
 Sementara itu, penanda aras iaitu minyak Brent juga kali terakhir dinilai pada $47.24 setong.
OPEC sedaya upaya cuba untuk mendapatkan persetujuan 14 anggota dan pengeluar minyak dari Russia bagi mencapai kata sepakat dalam membendung masalah lebihan global yang sudah membelenggu pasaran ini sejak pertengahan 2014 lagi.
Minyak mentah mengalami tekanan jualan selepas Menteri Tenaga Indonesia mengatakan keraguan beliau terhadap keputusan yang bakal dicapai hari ini.
Perjanjian ini terbukti bermasalah apabila pengeluar OPEC dikatakan berbeza pandangan dalam menyelesaikan isu ini.
Walaupun begitu, kebanyakan penganalisis kekal percaya bahawa OPEC mampu mencapai persetujuan hari ini. Pun begitu, mereka masih ragu-ragu sama ada persetujuan ini bakal menstabilkan semula pasaran komoditi ini atau tidak.
Gabenor Ini Ada Pandangan Terkini Mengenai Kenaikan Kadar Oleh Fed Dalam Mesyuarat Disember Nanti


Tweet Trump Berkenaan Isu Minyak Mentah Junam USD/CAD Lebih 200 Pips

Matawang dolar Kanada kembali catat pengukuhan pada sesi New York semalam didorong oleh faktor kenaikan harga minyak sehingga 25% semalam susulan kenyataan positif Presiden Amerika Syarikat Donald Trump pada laman sosial Twitter beliau.
Trump menjangkakan rundingan terbaru antara Arab Saudi dan Rusia akan menyaksikan pemotongan pengeluaran sehingga 10 ke 15 juta tong sehari bagi mengimbangi semula pasaran minyak mentah.
Beliau sebelum ini dilaporkan telah menghubungi Presiden Rusia dan Putera Arab Saudi untuk memujuk ke meja rundingan semula selepas perbincangan sebelum ini gagal mencapai kata sepakat.
Jika diperhatikan pergerakan harga pada carta pasangan matawang USD/CAD semalam, harga yang pada mulanya membuat kenaikan hampir ke paras 1.4300 dengan pengukuhan US dolar kemudiannya kembali menjunam lebih 200 pips ke paras lebih rendah semula.
Penurunan harga menguji paras zon support harian yang telah duji pada sesi Eropah sekitar 1.4080 sebelum harga membuat kenaikan semula.
 Pergerakan harga pada sesi Asia pagi ini lebih mendatar di bawah paras halangan Moving Average 50 (MA50) pada rangka masa 1 jam pergerakan harga carta USD/CAD dengan pelabur menantikan laporan pekerjaan NFP Amerika Syarikat malam ini.
Jika harga membaut kenaikan, paras resistance sekitar 1.4300 akan diuji dan jika zon tersebut berjaya ditembusi, harga berkemungkinan memberi isyarat awal perubahan trend bullish.
Namun jika dolar Kanada berjaya kekalkan pengukuhan dan laporan NFP memberi kesan negatif terhadap US dolar, harga bakal turun lebih rendah melepasi paras terendah harian semalam dan menuju zon support pada 1.4000.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Desakan Donald Trump Bakal Beri Tekanan Terhadap Federal Reserve?

Sentimen pasaran masih kekal dalam keadaan berisiko dengan reaksi pasaran bersandarkan pada kebimbangan terhadap perang dagang antara Amerika Syarikat dan China yang terus berlarutan.
Kebimbangan tersebut telah mendorong penurunan sehingga 50 mata asas bagi kadar faedah yang ditetapkan oleh bank pusat New Zealand untuk mesyuarat Ogos. Gabenor bank pusat turut menyatakan kadar faedah berkemungkinan mencapai paras negatif.
Begitu juga yang berlaku pada dagangan dolar Australia yang kekal didagangkan lemah. Sementara matawang safe-haven Yen dan Swiss franc masih mendapat manfaat di atas suasana berisiko pasaran.
Turut mencuri tumpuan adalah nilai emas yang mencecah ke paras tertinggi terbaru untuk tempoh enam tahun melepasi ke paras $1,500 ekoran disokong oleh risiko dalam pasaran semasa.
 Dolar Amerika Syarikat pula didagangkan berisiko dengan kenyataan terbaru daripada Presiden Amerika Syarikat Donald Trump menghangatkan lagi pasaran.
Kenyataan Donald Trump yang ditujukan terhadap Federal Reserve dengan menyatakan masalah bukanlah daripada China, tapi daripada Fed sendiri yang enggan mengakui kesilapan mereka bertindak terlalu pantas dalam pengetatan polisi.
Trump mendesak supaya kadar faedah diturun dengan kadar yang lebih besar dan segera, serta menghentikan tindakan pengetatan kuantitatif yang disifatkan beliau sebagai mengarut.
Beliau menekankan lagi bahawa Fed perlu memahami bahawa Amerika Syarikat sedang bersaing dengan negara-negara yang lain, dan perkara penting yang perlu dititikberatkan adalah kadar perbelanjaan.
Pelabur tertarik menunggu reaksi daripada Federal Reserve di atas desakan oleh Presiden Amerika Syarikat itu dan juga keputusan terhadap perubahan polisi bank pusat yang akan datang.


NFP Kembali Lagi! USD Mula ‘Panaskan Enjin’ Untuk Meroket?

Pasaran bergerak tenang pada sesi Asia, menyaksikan dagangan US dolar yang sedikit meningkat ketika pelabur menantikan laporan pekerjaan NFP Amerika Syarikat sebagai petunjuk jelas untuk kenaikan kadar faedah lebih awal dari Federal Reserve (Fed).
Terdahulu, pelabur telah diperlihatkan dengan data tuntutan pengangguran AS yang lebih baik daripada jangkaan dengan hanya 222,000 tuntutan pada minggu lepas. Namun, bacaan ini dilihat meningkat daripada catatan terendah yang dicatatkan sebelumnya sebanyak 194,000.
Data pekerjaan NFP yang akan dikeluarkan pada sesi New York, dijangka akan menunjukkan peningkatan pada bulan November sebanyak 553,000 dan kadar pengangguran pula terus mencatatkan penurunan kepada 4.5%.
 Sementara itu, penggubal dasar Fed telah mengikuti pendirian Pengerusi Jerome Powell untuk lebih hawkish, di mana Presiden Fed San Fransisco, Mary Daly berkata mungkin sudah tiba masanya untuk mula merangka rancangan menaikkan kadar bagi memerangi inflasi.
Pada sesi Asia, indeks dolar diniagakan sedikit menokok pada sekitar harga 96.15 berbanding kebanyakan mata wang utama.
Para pelabur kini dalam langkah berjaga-jaga di tengah ketidakpastian terhadap varian coronavirus Omicron yang masih belum mempunyai butiran jelas mengenainya, menyebabkan pergerakan terhad dalam pasaran.
Walaupun terdapat laporan yang mengatakan bahawa vaksin sedia ada masih boleh melindungi dari Omicron dari penyakit yang teruk dan kematian, namun, banyak negara telah mengetatkan kawalan sempadan untuk membendungnya.


US Dolar Menyusut Berbanding Matawang Utama, Harga Minyak Mula Stabil

Pasaran Matawang
Matawang yen menyusut dalam sesi dagangan Asia pada hari Rabu berikutan data gross domestic product (GDP) suku tahun keempat 2017 tersasar daripada jangkaan penganalisis.
Matawang USD mengukuh berbanding matawang yen kepada 107.65 kemudian mengalami penyusutan sebanyak 0.10%. Manakala AUD/USD didagangkan stabil pada 0.7857. Matawang EUR/USD mengukuh sebanyak 1.2354.
Indeks US dolar yang mengukur kekuatan matawang greenback berbanding matawang lain naik 0.02% kepada 89.58 setakat jam 9.50 a.m.
Laporan yang dikeluarkan di Jepun, melaporkan bahawa GDP Jepun mencatat pertumbuhan 0.5% setahun berbanding jangkaan penganalisis yang mensasarkan bacaan 0.9% . Pada suku tahun keempat pula mencatat pertumbuhan 0.1% berbanding sasaran penganalisis 0.2%.
 Pasaran Komoditi
Harga minyak telah stabil pada hari Rabu didorong oleh pertumbuhan ekonomi yang sihat dan jangkaan bahawa matawang US dolar yang lemah akan menjana permintaan minyak.
Walaubagaimanapun, harga minyak mentah masih berada di bawah paras harga tertinggi kerana terdapat tanda-tanda lebihan pengeluaran termasuk peningkatan inventori minyak mentah U.S.
Harga minyak WTI naik kepada $59.24 setong dan Brent naik kepada $62.87 setong setakat jam 09.50 a.m
Harga emas menunjukkan peningkatan iaitu sebanyak 0.26% kepada 1,333.90 dalam sesi dagangan Asia.


Analisis GOLD – Paras $2,000 Diuji Beberapa Kali Minggu Lalu, Namun Gagal Ditembusi

Pada Jumaat penutup dagangan minggu lalu, harga emas sekali lagi berjaya mencapai paras $2,000 sebelum berundur semula.
Pengukuhan semula US dolar di penghujung minggu mengekang kemaraan emas untuk meneruskan kenaikan ke paras ketinggian terbaru.
Namun, adakah situasi tersebut mampu bertahan lama?
Penganalisis masih menjangkakan US dolar boleh mengalami penyusutan semula berikutan krisis perbankan yang masih lagi berlarutan.
Pelabur meneliti carta harga XAU/USD yang mengukur nilai emas berbanding US dolar pada minggu lalu dengan paras 2000.00 kekal menjadi rintangan buat harga setelah diuji beberapa kali namun masih gagal ditembusi.
Isyarat bearish buat emas mula dinilai apabila harga yang susut dari paras 2000.00 telah menyusur turun di bawah paras halangan Moving Average 50 (MA50) pada rangka masa 1 jam di carta XAU/USD bersambung pada dagangan awal minggu ini.
Berlegar di bawah paras 1980.00, harga menunjukkan pergerakan menurun yang perlahan di sesi Eropah hari ini (Isnin).
 Jika penurunan diteruskan, harga dilihat akan menuju ke zon 1950.00 yang sebelum ini merupakan zon tumpuan harga.
Selepas isyarat bearish lebih jelas, penurunan lebih rendah akan dijangkakan menuju sehingga sekitar 1900.00.
Namun jika US dolar kembali didagangkan lemah semula minggu ini, pelabur akan kembali meletakkan harapan untuk melihat emas catatkan ketinggian terbaru.
Melepasi halangan MA50, harga akan cuba menembusi rintangan 2000.00 yang akan menjadi petunjuk kritikal buat pergerakan harga selanjutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 11/10/2018

Dengan keadaan pasaran yang berisiko (risk-off) semalam, matawang komoditi dilihat terkesan di mana dollar CAD didagangkan paling merosot ditambah pula dengan isu kejatuhan harga minyak. Jika dilihat pada chart USD/CAD, harga membuat lonjakan sehingga mencapai zon paras ketinggian harga pada penghujung September lalu di sekitar paras resistance 1.30700. Harga yang didagangkan lebih rendah dari paras Magic Pivot pada awal permulaan sesi pasaran Asia kemudiannya melonjak melepasi ketiga-tiga paras resistance pada indicator Moshed Magic Line sehingga sesi pasaran New York ditutup.
Pada sesi pasaran Asia hari ini pula, harga dilihat bergerak perlahan dan masih berada hampir dengan paras 1.30700 namun lebih tinggi dari paras Magic Pivot 1.3020 hari ini. Jika harga menyambung kenaikan yang dibuat semalam, harga bakal membuat Higher High yang baru dan paras awal yang dilihat akan dituju harga adalah pada 1.3114 (MagicR1). Kemudiannya, harga akan menuju ke paras resistance 1.3162 (MagicR2) pula sebelum menguji paras 1.32000 iaitu zon paras ketinggian harga pada awal September lalu. Sekiranya harga masih breakout paras tersebut, jangkaan harga akan mencapai paras Higher High yang baru berkemungkinan pada paras resistance 1.3256 (MagicR3) untuk mengatasi paras ketinggian September lalu dan menguji pula zon ketinggian harga yang dicapai pada Julai sebelumnya.
 Namun, momentum kenaikan yang agak tinggi bakal memberikan kesan kejatuhan yang agak besar juga terhadap pergerakan harga dalam pasaran. Sekiranya CAD kembali mengukuh selepas ini, harga dilihat akan membuat penurunan semula melepasi paras Magic Pivot 1.3020 dan menuju ke paras support 1.2972 (MagicS1). Seterusnya, harga yang terus ditekan lebih rendah dijangka akan menguji pula paras support 1.2878 (MagicS2) yang turut berada pada zon tumpuan harga sebelum ini. Dan jika harga masih mengekalkan kejatuhan, berkemungkinan harga boleh mencecah ke paras sekitar support 1.2830 (MagicS3).
Pasaran semasa yang masih berisiko akan terus menambahkan tekanan terhadap matawang Loonie dan juga matawang komoditi yang lain. Kawal posisi dagangan anda sebaik mungkin dan gunakan indicator Moshed Magic Line sebagai rujukan tambahan untuk analisis teknikal anda.

Paras support: 1.2972, 1.2878, 1.2830.
Paras resistance: 1.3114, 1.3162, 1.3256.


Bacaan Inflasi Kekal Tinggi Pada Februari! Para Penggubal Polisi Dalam Dilema Dalam Isu Kenaikan Kadar

Harga pengguna A.S. meningkat pada Februari di tengah-tengah kos sewa perumahan yang semakin tinggi, namun ahli ekonomi berbelah bahagi sama ada peningkatan inflasi akan mencukupi untuk mendorong Rizab Persekutuan menaikkan semula kadar faedah minggu depan selepas kegagalan dua bank serantau.
Indeks Harga Pengguna (CPI) meningkat 0.4% bulan lepas selepas catat bacaan 0.5% pada Januari, lapor Jabatan Buruh pada hari Selasa. Ini mendorong penurunan kenaikan tahun ke tahun dalam IHP kepada 6.0% pada Februari, keuntungan tahunan terkecil sejak September 2021. IHP meningkat 6.4% dalam tempoh 12 bulan hingga Januari.
IHP tahunan memuncak pada 9.1% pada bulan Jun, yang merupakan peningkatan terbesar sejak November 1981.
Tidak termasuk komponen makanan dan tenaga yang tidak menentu, CPI meningkat 0.5% selepas meningkat 0.4% pada bulan Januari. Dalam tempoh 12 bulan hingga Februari, apa yang dipanggil CPI teras memperoleh 5.5% selepas meningkat 5.6% pada bulan Januari.
 Para ahli ekonomi malah meramalkan CPI dan CPI teras meningkat 0.4% pada asas bulanan. Inflasi bulanan meningkat dua kali ganda kadar yang dikatakan oleh pakar ekonomi diperlukan untuk mengembalikan inflasi kepada sasaran 2% Fed.
Laporan inflasi itu diterbitkan di tengah-tengah kegawatan pasaran kewangan yang dicetuskan oleh kejatuhan Silicon Valley Bank di California dan Signature Bank di New York, yang memaksa pengawal selia mengambil langkah kecemasan untuk meningkatkan keyakinan dalam sistem perbankan.
Data ini dikeluarkan sebelum mesyuarat dasar the Fed dan mengikuti laporan Jumaat lalu yang menunjukkan pasaran buruh yang masih ketat. Pakar ekonomi berkata laporan hari Selasa kekal penting bagi penggubal dasar walaupun terdapat kebimbangan dalam pasaran kewangan.
Pengerusi Fed Jerome Powell memberitahu penggubal undang-undang minggu lalu bahawa bank pusat A.S. berkemungkinan perlu menaikkan kadar lebih daripada jangkaan, menyebabkan pasaran kewangan menjangkakan bahawa kenaikan kadar setengah mata peratusan. Namun jangkaan itu mula berkurangan kepada 25 mata asas selepas laporan pekerjaan.
Walaupun pasaran kewangan pada hari Selasa masih menjangkakan kenaikan suku peratusan mata, berdasarkan, alat FedWatch CME Group ebimbangan terhadap penularan daripada krisis perbankan mendorong beberapa ahli ekonomi, termasuk mereka di Goldman Sachs menjangkakan the Fed akan menghentikan kitaran pengetatan dasar monetari terpantas sejak 1980-an.


SNB dijangka Mengekalkan Kadar Faedah Negatif Sehingga 2018

Bank Negara Swiss (SNB) mengekalkan kadar faedah pada tahap yang rendah bagi menjaga nilai Franc Switzerland.
Bank pusat itu turut mengekalkan Libor Rate pada kadar 0.75 peratus.
Menurut SNB dalam satu kenyataan, kadar faedah yang negatif dan campur tangan SNB dalam pasaran pertukaran asing bertujuan untuk menjadikan pelaburan terhadap franc Swiss kurang menarik, sekali gus mengurangkan tekanan ke atas matawang.
 Bank itu turut memotong ramalan inflasi pada tahun 2017 dan 2018, namun menjangkakan prospek ekonomi bakal berkembang sekitar 1.5 peratus bagi tahun ini dan akan datang.
Lebih membimbangkan, ketidaktentuan politik terutamanya di Amerika Syarikat dan pilihanraya yang bakal berlaku di beberapa kawasan Euro serta rundingan Brexit juga bakal menambah risiko buat ekonomi negara tersebut.
Dasar faedah negatif dijangka akan dikekalkan sehingga 2018 walaupun mendapat kritikan daripada bank-bank dan syarikat dana persaraan.
Benarkah Rundingan Brexit Bakal Mengambil Masa Sehingga 10 tahun?


Jerome Powell Berikrar Akan Mencapai Dua Matlamat Federal Reserve

Jerome Powell dalam kenyataan awal yang dikeluarkan pada Isnin menyokong teras utama kepada bank pusat U.S. sejak krisis 2007 sehingga 2009 – iaitu kesudian untuk bertindak aggresif semasa kemelesetan dan desakan terhadap perubahan dan kebebasan daripada pengaruh politik dalam membentuk polisi.
“Kita mesti fleksibel dalam mengubah polisi,” kata Powell dalam ucapan bertulis yang dikeluarkan lebih awal.
“Saya akan buat apa saja dengan kuasa yang ada untuk mencapai matlamat dalam masa yang sama mengekalkan kebebasan Federal Reserve,” kata Powell yang merujuk kepada mandat pemaksimuman pekerjaan dan kestabilan inflasi.
 Trump telah mencalonkan Powell, 64 sebagai pengganti Janet Yellen di mana beliau telah berkhidmat sebagai Gabenor sejak 2012.
Powell dilihat bersetuju dengan peraturan baru terhadap bank sejak 2009 yang menjadikan sistem kewangan lebih selamat. Namun, beliau cuba mencari cara untuk melonggarkan peraturan itu dengan cara yang selamat.
“Kita akan mempertimbangkan cara yang sesuai untuk melonggarkan peraturan ini dengan mengekalkan teras yang penting,” kata Powell dalam kenyataannya.
Dalam polisi monetari semasa, kata beliau, “Kami jangka kadar faedah akan naik dengan saiz penyata imbangan akan dikurangkan secara beransur-ansur.”


Harapan Pasaran Semakin Subur, Data PPI Catat Bacaan Kurang Daripada Jangkaan!

Harga borong meningkat kurang daripada jangkaan pada bulan April berdasarkan laporan Jabatan Buruh pada hari Khamis yang memberikan lebih banyak harapan bahawa inflasi sekurang-kurangnya berada dalam aliran menurun.
Indeks harga pengeluar, ukuran harga bagi barangan dan perkhidmatan permintaan akhir, meningkat 0.2%, berbanding anggaran Dow Jones sebanyak 0.3%. Tidak termasuk makanan dan tenaga, PPI teras juga meningkat 0.2%, sejajar dengan jangkaan.
Pada asas tahunan, PPI meningkat hanya 2.3%, turun daripada 2.7% pada Mac dan bacaan terendah sejak Januari 2021. Walaupun kenaikan PPI kurang daripada jangkaan, indeks perkhidmatan meningkat 0.3%, langkah terbesar sejak November 2022 berdasarkkan laporan Biro Statistik Buruh.
 Laporan Jabatan Buruh yang berasingan Khamis menunjukkan bahawa tuntutan pengangguran bagi minggu berakhir 6 Mei melonjak kepada 264,000, meningkat 22,000 daripada tempoh sebelumnya. Jumlah itu jauh melebihi anggaran Dow Jones untuk 245,000 dan bacaan tertinggi sejak 30 Okt. 2021.
Bilangan rakyat Amerika yang memfailkan tuntutan baharu untuk faedah pengangguran melonjak minggu lalu ke paras tertinggi sejak lewat 2021, menunjukkan bahawa kadar faedah yang lebih tinggi mula memberi kesan kepada pasaran buruh.
Indeks US dolar yang mengukur mata wang US dolar berbanding enam mata wang utama didagangkan pada paras yang kukuh iaitu pengukuhan 0.30% di paras 101.570.


Analisis GOLD – Pelabur Gusar Emas Bakal Terjun Semula Ke Paras $1,800

Bersambung pada dagangan Rabu, pergerakan harga emas masih lagi perlahan sementara keputusan mesyuarat FOMC terus sabar dinantikan oleh para pelabur.
Selepas kejatuhan harga emas dari paras $1,900 sehingga $1,850 di awal minggu ini, harga kemudiannya dilihat paparkan pergerakan mendatar.
Seperti pada carta harga XAU/USD yang mengukur nilai emas berbanding US dolar, penurunan harga berjaya dibendung selepas menguji paras sokongan 1850.00 pada Isnin lalu.
Namun, pelabur berhati-hati untuk situasi penurunan lebih rendah dengan pergerakan harga masih berlegar di bawah paras halangan Moving Average 50 (MA50) pada rangka masa 1 jam di carta XAU/USD yang dilihat sebagai isyarat trend bearish.
Penurunan harga akan kembali menguji paras 1850.00 dan sekiranya harga gagal disokong untuk meningkat semula, berkemungkinan pelabur akan menyaksikan trend bearish lebih jelas pada carta harga emas ini.
Penurunan bakal menuju ke paras sekitar 1820.00 terlebih dahulu sebelum ke paras tumpuan utama iaitu pada 1800.00 yang berada di zon RBS (resistance become support).
 Sementara, kenaikan harga pula akan menguji rintangan terhampir pada 1875.00 selepas berjaya melepasi halangan MA50 untuk isyarat awal memulakan trend bullish.
Kenaikan lebih tinggi yang berjaya diteruskan bakal kembali menguji semula zon rintangan utama pada 1900.00.
Zon tersebut dilihat menjadi kesukaran untuk emas tembusi, malah harga hanya mampu bertahan sementara sahaja di atas paras tersebut ketika kenaikan pada dagangan awal Jun.
Pastinya keputusan mesyuarat FOMC pada pagi Khamis nanti akan mencorakkan jangkaan seterusnya pergerakan harga emas buat para pelabur.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/USD Pamer Momentum Positif Untuk Kenaikan Harga

Sepertinya pelabur tidak memberi reaksi yang positif untuk dagangan mata wang dolar Australia pada sesi Asia susulan terbitan data pertumbuhan Keluaran Dalam Negara Kasar (KDNK) Australia serta data sektor perkhidmatan China yang suram.
Pertumbuhan KDNK Australia bagi suku terakhir 2020 mencatatkan angka yang baik pada 3.1% mengatasi jangkaan penurunan kepada 2.5%. Namun, angka tersebut sedikit rendah berbanding bacaan suku sebelumnya pada bacaan yang dikemaskini kepada 3.4%.
Namun mata wang komoditi termasuk dolar Aussie dilihat kembali disokong oleh sentimen pasaran yang pulih dengan indeks-indeks utama pasaran Wall Street menunjukkan peningkatan.
Dilihat pada carta harga pasangan mata wang AUD/USD, harga telah membuat kenaikan ketara pada sesi Eropah semalam selepas pergerakan harga pada sesi Asia sebelumnya pasif susulan keputusan mesyuarat polisi bank pusat Australia.
Kenaikan harga turut disokong oleh faktor penyusutan semula US dolar dalam pasaran berikutan sentimen pasaran yang pulih memberi tekanan buat mata wang safe-haven.
Kenaikan harga telah berjaya melepasi zon rintangan pada 0.78200 selepas harga bergerak di atas paras halangan Moving Average 50 (MA50) pada rangka masa 1 jam pergerakan harga yang memberi isyarat perubahan trend bullish.
 Jika sentimen pasaran kekal tidak berubah, harga boleh meningkat semula sehingga ke paras ketinggian 0.8000 yang dicapai minggu lalu.
Namun harga memerlukan momentum yang lebih kukuh untuk melonjak tinggi ke paras rintangan tersebut.
Sebaliknya jika harga kembali membuat penurunan seperti penghujung minggu lalu, harga bakal menguji paras sokongan MA50 dan zon sokongan 0.77400.
Penurunan lebih rendah boleh mencecah semula ke paras support 0.76500 untuk merekodkan paras terendah terbaru 3 minggu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Loonie Stabil, USD/CAD Turun Menuju Zon Support Pada Dagangan Oktober

Komoditi minyak mentah diniagakan tinggi akhir-akhir ini didorong oleh beberapa faktor dan menyokong kestabilan dagangan dolar Kanada dalam pasaran kewangan.
Pada hujung minggu, inventori minyak mentah Amerika Syarikat mencatatkan kejatuhan lebih besar berbanding jangkaan dengan penurunan kepada 5.5 juta tong minggu lalu.
Dalam pada itu, ketegangan di Timur Tengah menjadi tumpuan pasaran dan turut mempengaruhi pasaran minyak mentah global.
Berbanding dagangan US dolar yang lemah, Loonie berjaya mengambil kesempatan untuk mengukuh dan menekan harga pada carta pasangan matawang USD/CAD sejak minggu lalu.
Minggu lalu, pergerakan harga pada carta USD/CAD dilihat lebih mendatar pada awal minggu, namun menuju penghujung minggu, harga mula menunjukkan penurunan setelah bergerak di bawah paras sokongan Moving Average 50 (MA50) memberi isyarat kecenderungan penurunan harga.
Penurunan lebih jelas dipamerkan pada Jumaat apabila harga telah berjaya menembusi zon support pada 1.31000 mencatatkan paras terendah terbaru 2 bulan.
 Bersambung pada dagangan minggu ini, harga  bergerak perlahan dan masih menguji paras terendah minggu lalu sekitar 1.30630.
Harga dilihat akan turun menguji paras 1.30500 yang merupakan zon support dicecah harga pada dagangan Oktober lalu.
Penurunan lebih rendah dijangka menuju paras 1.30200 iaitu zon support pada dagangan Julai.
Namun jika kenaikan harga berlaku, paras tumpuan pada 1.31000 yang akan membentuk zon SBR (support become resistance) terbaru akan diuji harga.
Jika paras tersebut berjaya dilepasi, kenaikan lebih tinggi akan menuju paras harga sekitar 1.31500 atau resistance lebih tinggi.
Lihat gambar carta pasangan matawang USD/CAD di bawah untuk rujukan analisis teknikal anda.


Pengeluaran Minyak Mentah Dijangka Meningkat, Harga Komoditi Hitam Kekal Tinggi

Dagangan minyak mentah terus meningkat susulan perkembangan terbaru perdagangan mengenai perjanjian fasa pertama akan ditandatangani tidak lama lagi meskipun dagangan perlahan disebabkan kebanyakan pasaran masih dalam mod percutian.
Niaga hadapan minyak mentah Brent naik 20 sen kepada $67.47 setong manakala WTI Amerika Syarikat pula menokok 26 sen kepada $61.37 setong.
Penganalisis berpendapat bahawa harga minyak terus menunjukkan pengukuhan menjelang akhir tahun yang disokong oleh tercapainya perjanjian perdagangan fasa pertama AS dan China serta keputusan OPEC dalam penambahan pemotongan pengeluaran minyak mentah baru-baru ini.
Kenyataan Presiden AS Donald Trump bahawa beliau dan Presiden China Xi Jinping akan mengadakan upacara rasmi untuk mendatangani perjanjian merupakan satu perkhabaran baik dalam hubungan antara dua negara itu yang sebelum ini telah banyak menjejaskan pertumbuhan global dan permintaan terhadap minyak mentah.
 Permintaan yang rendah juga menyebabkan pemotongan pengeluaran oleh OPEC dan sekutunya iaitu OPEC+ dilihat kurang berkesan untuk menyokong pasaran minyak mentah.
Bagaimanapun, pasaran tetap berhadapan dengan tekanan daripada bekalan yang dijangka akan meningkat. Ini adalah susulan perjanjian yang ditandatangani oleh Kuwait dan Arab Saudi bagi menamatkan pertikaian terhadap ‘Zon Neutral’ pada Selasa lepas.
Perjanjian yang dicapai dikatakan bakal menyambung semula pengeluaran minyak mentah yang boleh menghasilkan 0.5% daripada bekalan global.
Emas pula terus diniagakan meningkat di atas paras $1,500 pada sesi Asia meskipun terdapat perkembangan positif mengenai perjanjian dagang AS dan China.
Sementara itu, Menteri Kewangan Rusia, Anton Sluanov berkata negara itu sedang mempertimbangkan untuk melabur sebahagian daripada dana kekayaan negara dalam pelaburan emas, selain menyatakan beliau melihat pelaburan logam berharga itu adalah lebih mampan dalam jangka masa panjang daripada aset kewangan.


Petunjuk Ekonomi Utama China Naik 0.8%

Petunjuk ekonomi utama China meningkat 0.80% pada Oktober berbanding 1.20% peningkatan pada bulan sebelum.
Selepas petunjuk utama ini jatuh 0.10% pada bulan Mei lepas, petunjuk ini meningkat setiap bulan sejak Mei berikutan pecutan dalam pertumbuhan ekonomi China sejak tiga bulan lepas.
Data PMI China pada Oktober ini lebih besar dari jangkaan walaupun peningkatan keseluruhan dalam pinjaman baru semakin perlahan. Pun begitu, ekonomi China masih mencatatkan peningkatan pinjaman baru pada September.
 Secara keseluruhan, bukti ini menunjukkan ekonomi China mampu untuk mendapatkan momentum pada lewat suku ketiga dan data petunjuk ekonomi utama yang dikeluarkan boleh meningkatkan pertumbuhan pada suku keempat.
Selain itu, matawang Yuan yang lemah ini menunjukkan tren keseluruhan eksport dalam pasaran US walaupun Yuan tidak banyak berubah dalam perdagangan.
Masih banyak ketidaktentuan dalam keadaan ekonomi pada tahun 2017 terutamanya polisi yang menghalang kepada perdagangan dan sektor hartanah China yang mampu melembapkan pertumbuhan ekonomi.

Deutsche Bank: Trump Mampu Membawa Ekonomi US ke Tahap Tertinggi


Analisis Teknikal GBP/USD – Timeframe H1 – 25/9/2018

Sambungan episod drama Brexit pada hari ini yang melihatkan pergerakan harga bagi pasangan matawang GBP/USD semalam kembali membuat kenaikan semula setelah Setiausaha Brexit UK, Dominic Raab memberikan kenyataan bahawa mereka masih mahu meneruskan rundingan, namun tetap bersedia untuk menghadapi sebarang kebarangkalian. Harga dilihat telah membuat kenaikan sehingga ke paras Magic Pivot semalam setelah bergerak mendatar pada support 1.30700 pada awal sesi Asia semalam. Kemudian harga bergerak sedikit menurun dan berada pada paras lebih rendah dari Magic Pivot pada sesi pasaran New York.
Pada sesi pasaran Asia hari ini, harga didagangkan perlahan di sekitar paras Magic Pivot 1.3114 hari ini dan bergerak menguji paras tersebut. Jika harga gagal membuat lonjakan seperti dilakukan pada minggu lalu, jangkaan harga akan menyambung penurunan menguji terlebih dahulu paras support 1.3063 (MagicS1) yang berada pada zon RBS (resistance become support). Jangkaan seterusnya harga akan terus membuat penurunan ke paras support yang lebih rendah iaitu pada 1.3011 (MagicS2). Dan jika harga masih mengekalkan momentum kejatuhan, paras support 1.2959 (MagicS3) dijangka bakal dicecah harga.
 Sebaliknya, jika rundingan Brexit kembali lancar dan mendapat kesepakatan, berkemungkinan harga akan membuat lonjakan semula melepasi paras resistance 1.3167 (MagicR1) dan seterusnya menguji paras resistance 1.3218 (MagicR2). Dan jika permintaan terhadap matawang GBP meningkat tinggi, harga berpotensi untuk mencapai paras resistance 1.3270 (MagicR3) dan cuba menguji semula paras ketinggian yang dicapai pada Khamis lalu.
Terus setia mengikuti episod drama Brexit yang semakin hangat sejak minggu lalu. Kawal posisi trade anda di GBP/USD dan lihat paras-paras penting pada indicator Moshed Magic Line untuk rujukan analisis teknikal anda.

Paras support: 1.3063, 1.3011, 1.2959.
Paras resistance: 1.3167, 1.3218, 1.3270.


Data Jualan Runcit Australia Tidak Berubah, AUD/USD Jatuh 30 Pips

Jualan runcit Australia mendatar pada Julai walaupun trend masih positif dengan peningkatan sejak tiga bulan yang lalu.
Jabatan Statistik Australia hari ini melaporkan, penerimaan peruncit dalam negara tidak berubah(0.0%) Julai, dengan data kajian semula bulan lepas menurun kepada 0.2% berbanding 0.3%. Bacaan tersebut di bawah jangkaan kenaikan 0.3%.
Berdasarkan trend, jualan yang meningkat 0.3% pada bulan Jun yang lalu, terdiri daripada jualan makanan runcit, barangan rumah dan restoran.
Pada laporan yang berasingan, data imbangan dagangan Australia pula jatuh lebih daripada jangkaan pada Julai berikutan hasil eksport menyusut. Bacaan hasil lebihan dagangan pada Julai sebanyak A$460 juta, susut berbanding bacaan bulan Jun A$856 juta.
 Dagangan pada bulan Jun menunjukkan peningkatan berikutan eksport komiditi yang naik tinggi.
Ekonomi Australia bagi suku tahun kedua berkembang mengikut jangkaan, dan perbelanjaan pengguna dan kerajaan terus meningkat tinggi selepas mula perlahan pada awal tahun lalu. Laporan KDNK Australia semalam menunjukkan perkembangan 0.8% berbanding suku tahun pertama, dan pada unjuran tahun ke tahun meningkat 1.8%
Bank pusat Australia juga mengekalkan kadar faedahnya di paras 1.5% awal minggu ini, dan jangkaan kadar ini akan terus dikekalkan sepanjang tahun 2016.
Walau bagaimanapun, data jualan runcit dan imbangan perdagangan yang kurang memberansangkan menekan Aussie lebih rendah berbanding dolar dengan AUD/USD jatuh 0.17% kepada 0.7988 setakat jam 12.30 tengahhari, susut 30 pips selepas berada di atas paras tertinggi 0.8019 hari ini.


USD/CAD Melambung Ke Paras Tertinggi 4 Bulan!

Meneliti carta-carta utama, pasangan mata wang USD/CAD turut memaparkan lonjakan bertenaga harga ke paras tertinggi terbaru 4 bulan pada sesi New York semalam.
US dolar ketara mengukuh selepas Pengerusi Federal Reserve (Fed) Jerome Powell dalam pembentangan dasar monetari semalam memberi isyarat untuk pengetatan dasar akan diteruskan oleh bank pusat.
Pasaran kini menjangkakan kenaikan kadar faedah sekurang-kurangan 50 mata asas akan dilaksanakan pada mesyuarat Mac ini.
Dolar Kanada turut terkesan ekoran situasi ini juga telah memberi tempias penurunan pada harga minyak mentah dalam pasaran.
Pelabur Loonie pada sesi New York malam ini pula akan memberi tumpuan pada keputusan mesyuarat polisi bank pusat Kanada (BOC) pada jam 11 malam selain pembentangan oleh Powell akan bersambung lagi malam nanti.
Pada carta USD/CAD, dapat diperhatikan lonjakan yang berlaku semalam akhirnya telah berjaya menembusi zon rintangan 1.36600 dan mencapai ketinggian terbaru sekitar 1.37600.
Pergerakan perlahan bersambung pada sesi Asia dan Eropah hari ini (Rabu), namun harga kekal berlegar di sekitar ketinggian terbaru yang dicapai tersebut.
 Rintangan pada 1.38000 akan menjadi tumpuan terhampir yang bakal diuji sebelum harga dijangka akan meneruskan kenaikan ke paras lebih tinggi.
Ketinggian paras 1.39000 berkemungkinan akan menjadi sasaran terbaru jika trend bullish harga berjaya dikekalkan.
Namun jika berlaku penyusutan semula harga, paras 1.36600 yang sebelum ini menjadi rintangan buat harga bakal harga singgah kembali dan membentuk zon RBS (resistance become support) terbaru.
Susut lebih rendah akan memberi isyarat awal untuk perubahan trend bearish harga semula kepada para pelabur.
Selepas mesyuarat BOC malam ini, pelabur akan memberi tumpuan pula pada laporan data pekerjaan Kanada dan NFP Amerika Syarikat (AS) pada Jumaat.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Kewangan Global Setakat Petang Ini

Dolar susut sedikit pada pasaran Asia pagi tadi, namun berjaya kekal di paras tertinggi enam minggu yang lalu berikutan data pekerjaan yang positif pada hari Jumaat menghilangkan sedikit keraguan para pelabur terhadap jangkaan kenaikan kadar faedah tahun ini.
Indeks dolar US yang menjadi ukuran kekuatan greenback berbanding enam matawang yang lain susut 0.1% kepada 93.325 setakat jam 3.30 petang.
Dolar berjaya keluar daripada paras terendah 15 bulan, 92.548 kepada 93.774 selepas data pekerjaan US minggu lepas di umumkan. Namun tiada peningkatan sehingga hari ini berikutan para pebalur masih menanti tanda-tanda yang lebih jelas berkenaan tempoh yang bakal diambil oleh bank pusat untuk mengetatkan polisi dan mengecilkan bon bernilai $4.2 trillion.
Ketua Pegawai pelaburan di US. Bank Private Client Group di Helena, Bill Northey berkata, “Melihat pada pasaran hadapan Fed, peluang untuk kenaikan kadar faedah tahun ini kurang daripada 50 peratus.”
 Tambah beliau, “Kita dijangka dapat mengenal pasti tarikh tentang perubahan polisi tersebut menjelang mesyuarat pada bulan September akan datang, dan kita tidak akan terkejut sekiranya perubahan di lakukan secara tiba-tiba”.
Indeks harga pengeluar dan pengguna pada hari Khamis dan Jumaat ini akan menjadi tumpuan kepada pelabur untuk mengenal pasti kedudukan inflasi dan ekonomi semasa di Amerika.
Pasangan matawang USDJPY susut 0.18% kepada 110.55 yen, manakala EURUSD pula meningkat 0.14% kepada $1.1812.
Matawang Aussie juga meningkat 0.15% berbanding dolar kepada $0.7924, menghampiri paras tertinggi bulan Julai dua tahun lepas pada $0.8066


Pasaran Beralih Kepada Safe-Haven Susulan Laporan Kematian Shinzo Abe

Berita mengenai pemergian bekas Perdana Menteri Jepun Shinzo Abe menghiasi pembukaan dagangan sesi Eropah sementara pelabur menantikan terbitan data pekerjaan NFP Amerika Syarikat.
Shinzo Abe disahkan meninggal dunia setelah beliau ditembak semasa memberi ucapan kempen pilihan raya di bandar Nara pada Jumaat.
Dagangan safe-haven yen dan US dolar telah meningkat berbanding mata wang utama sejak berita mengenai insiden tembakan itu dilaporkan, menandakan pelabur beralih kepada aset lebih selamat.
Walaupun begitu peningkatan yang dicatatkan yen tidak begitu ketara berbanding US dolar yang jauh lebih kuat.
 Sementara itu, US dolar turut menguat menjelang pengeluaran data pekerjaan NFP pada sesi New York, di  mana ia dijangka sedikit perlahan pada Jun dengan peningkatan sebanyak 260,000 daripada 390,000 pekerjaan pada bulan sebelumnya. Kadar pengangguran pula diramalkan kekal pada 3.6%.
Namun, sekiranya bacaan dicatatkan lebih baik daripada dijangkakan, ia boleh mengurangkan kebimbangan kemelesetan yang meningkat sejak kebelakangan ini.
Beralih kepada mata wang Eropah pula, dagangan euro terus melanjutkan penurunan ke paras terendah terbaharu 20 tahun dan di landasan untuk merekodkan minggu terburuknya dalam empat bulan.
Mata wang pound juga menyusut, menghapuskan keuntungan yang dicatatkan susulan peletakan jawatan Boris Johnson sebagai Perdana Menteri UK pada Khamis.
Di samping itu, mata wang sensitif risiko dolar Aussie dan New Zealand turut didagangkan suram dengan berlegar di paras terendah dua tahun berbanding US dolar.


RBNZ Turunkan Kadar Ke Paras Rekod Terendah, Kiwi Menjunam!

Sesi pasaran Asia hari ini dikejutkan oleh keputusan pada mesyuarat polisi monetari bank pusat New Zealand untuk Ogos dengan memberi impak ketara terhadap dagangan dolar New Zealand.
Reserve Bank of New Zealand (RBNZ) telah menurunkan kadar faedah ke paras 1.00%, paras terendah terbaru dalam rekod sejarah yang pernah dicatatkan oleh penetapan bank pusat tersebut.
Penurunan sehingga 50 mata asas daripada paras 1.50% sebelum ini telah mengejutkan pasaran yang menjangkakan penurunan hanya 25 mata asas kepada 1.25%.
 Sejurus keputusan penurunan kadar diumumkan, dagangan Kiwi terus menjunam pada carta harga berbanding pasangan matawang utama yang lain dengan terjunan pada carta NZD/USD telah mencecah paras terendah dalam tempoh 10 bulan dagangan ekoran penurunan kadar terbesar kali ini.
Kiwi dijangka akan terus lemah ekoran bank pusat telah mengemaskini semula unjuran kadar yang lebih rendah untuk Disember 2020 kepada paras 0.91% berbanding unjuran 1.36% sebelum ini.
RBNZ menyatakan bahawa paras neutral bagi kadar faedah adalah semakin rendah dan dengan pemotongan sehingga 50 mata asas adalah bersesuaian untuk menyokong kadar pekerjaan dan juga polisi inflasi.


Harga Komoditi Hitam Mengukuh Pada Sesi Eropah

Harga minyak mentah global mengukuh pada Selasa, tetapi keuntungan adalah terhad di mana pasaran masih bimbang dengan pemotongan bekalan oleh pengeluar utama dunia yang mungkin gagal menyerap lebihan bekalan dalam pasaran.
Minyak West Texas Intermediate (WTI) untuk kontrak Julai didagang di sekitar $46.44 setong setakat pukul 3.50 petang, naik 0.41%.
Manakala minyak Brent bagi penghantaran Ogos di ICE Future Exchange naik 0.46% kepada $48.51 setong.
 Walaupun pasaran ini mencatat keuntungan, harga komoditi berada di bawah tekanan sejak beberapa minggu lalu dengan kebimbangan terhadap peningkatan pengeluaran dari US yang akan mengimbangi pemotongan oleh OPEC dan non-OPEC.
Bulan lalu, negara-negara anggota OPEC bersetuju untuk melanjutkan pemotongan 1.8 juta tong sehari bekalan minyak mentah sehingga Mac 2018.
Setakat ini perjanjian pemotongan bekalan hanya memberi sedikit impak kepada inventori global berikutan peningkatan bekalan dari pengeluar yang tidak menyertai perjanjian seperti Libya, Nigeria dan juga Amerika Syarikat.
Data inventori minyak US akan terus diperhatikan minggu ini di mana minggu lalu data EIA melaporkan peningkatan 3.3 juta tong di negara tersebut. Data EIA akan dikeluarkan pada Rabu pukul 10.30 malam.


Kebimbangan Pasaran Berterusan, Tindak Balas Trump Pula Dinantikan

Sentimen pasaran kembali berisiko apabila digemparkan dengan serangan peluru berpandu Iran ke pangkalan udara di Iraq yang menempatkan tentera AS, sebagai balasan ke atas pembunuhan Jeneral Qassem Soleimani minggu lalu.
Dagangan safe-haven seperti matawang yen, swiss franc dan emas yang pada awalnya melonjak selepas tercetusnya serangan, kembali susut ekoran kenyataan Iran bahawa serangan akan dihentikan sekiranya Amerika Syarikat tidak membalasnya.
Dolar euro diniagakan merosot, dibataskan oleh pengukuhan US dolar berikutan kebimbangan terhadap ketegangan AS dan Iran semakin berkurang meskipun pasaran masih lagi berisiko.
Presiden Amerika Syarikat Donald Trump kelihatan tenang memberi tindak balas mengenai serangan tersebut di laman twitternya dengan mengatakan semuanya baik dan beliau akan membuat kenyataan rasmi pada pagi esok, waktu Amerika.
 Kenyataan yang kurang agresif ini dilihat membantu meredakan kebimbangan terhadap tercetusnya perang, ditambah dengan komen Menteri Luar Iran Javad Zarif yang mengatakan serangan itu adalah sebagai mempertahankan diri dan Iran tidak ingin mendorong kepada peperangan.
Serangan tersebut juga dikatakan sudah dijangka oleh pihak AS memandangkan sehingga kini tiada kematian yang melibatkan tenteranya dilaporkan berlaku.
Matawang pound sterling pula meningkat pada awal dagangan sesi Eropah menjelang pertemuan pertama antara pemimpin Kesatuan Eropah (EU) dan UK.
Presiden Suruhanjaya EU, Ursula von der Leyen dan ketua perunding Brexit, Michel Bernier berlepas ke London untuk membincangkan mengenai hubungan masa depan UK-EU bersama PM UK Boris Johnson.
Sementara itu, pasaran kini menantikan penerbitan laporan ADP NFP Amerika Syarikat pada malam ini yang dijangka akan kembali meningkat pada Disember selepas mencatat penurunan pada bulan sebelumnya.